ΛΟΓΟΣ ΚΑΙ ΤΕΧΝΗ: ΑΠΟΣΤΟΛΟΣ ΜΕΛΑΧΡΙΝΟΣ (1880-1952)\nοι ψαλμοί θρηνούν που εδιάβαζες στον όρθρο.\nΜυροβόλησε η ψυχούλα σου η ευωδία\nτο κορμί σου, σε μια δέησην ολόρθο.\nΣτου κελιού τ' άραχνα τζάμια\nκλαιν' μυστηριακές αγιογραφίες,\nΣαν αντίφωνο μες στη θαμπή σου μνήμη\nη κλαιόμενη βροχή.\nΛες, της φύσης που είναι η προσευχή.\nΚι η ψυχή σου κλαίει κάτι που αποθύμει.\nΤί σε θέλουν οι καημοί που λεν: Θ υ μ ή σ ο υ;\nΜελαχρινός, Απόστολος (Βράιλα Ρουμανίας 1883 – Αθήνα 1952). Ποιητής. Έζησε έως το 1922 στην Κωνσταντινούπολη, όπου ασκούσε το επάγγελμα του ασφαλιστή. Εγκαταστάθηκε στην Αθήνα, όπου άνοιξε τυπογραφείο. Πρωτοεμφανίστηκε στον χώρο της λογοτεχνίας το 1905 με τη συλλογή Ο δρόμος φέρνει..., ενώ ακολούθησαν οι Παραλλαγές (1907)· και οι δύο αυτές συλλογές εκδόθηκαν με το ψευδώνυμο Κλήμης Πορφυρογέννητος. Αντίθετα, ο Μ. χρησιμοποίησε το αληθινό όνομά του για τη συλλογή Φίλτρα επωδών (1934) και τους δύο τόμους του Απολλώνιου (1938). Παράλληλα, μετέφρασε έργα των Ευριπίδη, Σοφοκλή, Αισχύλου και Αριστοφάνη. Έγραψε επίσης μερικές μελέτες και ελάχιστα λυρικά πεζογραφήματα ενώ υπήρξε και διευθυντής δύο περιοδικών με αυστηρή επιλογή ύλης: η Ζωή της Κωνσταντινούπολης και ο Κύκλος της Αθήνας. Το έργο του υπάγεται στο κίνημα του συμβολισμού και ο ίδιος υπήρξε ίσως ο συνεπέστερος θιασώτης της καθαρής ποίησης στα ελληνικά γράμματα, με ιδιαίτερη προσήλωση στις αισθητικές θεωρίες του Μαλαρμέ, από τον οποίο επηρεάστηκε. Έδινε ιδιαίτερη βάση στη δημιουργία μουσικής υποβολής, με ονειρικές εικόνες και με περίτεχνη ηχοποιία. Η ποίησή του θεωρείται σήμερα ψυχρή, εξακολουθεί όμως να φανερώνει το πάθος του δημιουργού της.\nKρατιέμαι από γενιά δρακόντεια,\nτ' αδρό κορμί μου συνερίζεται τα κυπαρίσσια,\nM' ένα ζευγάρι στα μαλλιά σου ρόδα,\nΘα πέσει το 'να σου άνθος (κι όπως σε ύπνο το 'δα,\n[ΤΟ ΚΙΟΣΚΙ ΑΠΟ ΤΟ ΣΤΟΙΒΑΓΜΑ ΤΟΥ ΙΣΚΙΟΥ ΨΗΛΩΝΕΙ]\nΤο κιόσκι από το στοίβαγμα του ίσκιου ψηλώνει.\nΟ ίσκιος μες στην ψυχή τη μοναξιά μακραίνει.\nΤρεμόφεγγα όλα, σαν να εμέθας από αφιόνι,\nή από τραγούδι ως να φαντάζοσουν μια χώρα ξένη.\nΧαρά μου! Η μόνη αλήθεια της ζωής μου η σκιά σου,\nφευγατική πά’ στων νερών το γυάλος,\nκι όμως τόσο κοντά, σαν μέσα στην ψυχή μου. Στάσου,\nπρι να σκεφτώ πως είσαι αλλού κ’ εγώ που είμαι άλλος.\nΡουμανία - Βραϊλα\nΟ Απόστολος Μελαχρινός του Νικόλαου και της Καλλιόπης γεννήθηκε στη Βραϊλα της Ρουμανίας. Ο πατέρας του ήταν δάσκαλος στην Κωνσταντινούπολη, όπου ο Απόστολος πέρασε τα μαθητικά του χρόνια. Τέλειωσε το Γυμνάσιο στην Αδριανούπολη. Από τα δώδεκά του χρόνια ασχολήθηκε με την ποίηση. Η πρώτη του δημοσίευση σημειώθηκε το 1896 όταν εξέδωσε στην Πόλη το Οικογενειακόν Ημερολόγιον του 1897. Το 1902 εγκαταστάθηκε στην Αθήνα, εξέδωσε το περιοδικό Ζωή που κυκλοφόρησε δύο μόνο τεύχη και το 1903 επέστρεψε στην Πόλη, όπου έμεινε ως το 1922 εργαζόμενος ως ασφαλιστικός αντιπρόσωπος. Το 1905 τυπώθηκε στην Αθήνα η πρώτη του ποιητική συλλογή με τίτλο Ο δρόμος φέρνει… και ένα χρόνο αργότερα ερωτεύτηκε την αδερφή του φίλου του Α.Σ.Μισιρόγλου και της έκάνε πρόταση γάμου. Μετά από άρνηση των γονιών της ο Μελαχρινός αφοσιώθηκε στην εργασία του και πλούτισε. Το 1907 τύπωσε ξανά στην Αθήνα τη δεύτερη ποιητική συλλογή του με τίτλο Παραλλαγές (με το ψευδώνυμο Κλήμης Πορφυρογέννητος, όπως και η πρώτη). Ένα χρόνο αργότερα έφυγε στο Παρίσι και το 1908 επανακυκλοφόρησε τη Ζωή στην Κωνσταντινούπολη (το περιοδικό έκλεισε ξανά το 1911, επανακυκλοφόρησε το 1920 και έπαψε οριστικά το 1922). Την εποχή εκείνη παντρεύτηκε τη δασκάλα Κλεοπάτρα Βουλγαρίδου με την οποία απέκτησε ένα γιο. Το 1918 κυκλοφόρησε στην Κωνσταντινούπολη το σατιρικό ημερολόγιο Καλλικάντζαρος 1918 μαζί με τον Πλ.Κεσσίσογλου και το γαλλόφωνο περιοδικό Tout Pera . Το Δεκέμβρη του 1922 εγκαταστάθηκε στην Κηφισιά με την οικογένειά του.Τη διετία 1924-1924 ασχολήθηκε ξανά επαγγελματικά με ασφαλιστικές επιχειρήσεις. Το 1927 μετακόμισε στην Κυψέλη. Το 1931 αγόρασε ένα μικρό τυπογραφείο, όπου εξέδωσε το περιοδικό Ο Κύκλος και οργάνωσε τις πρώτες συνεδριάσεις της Εταιρείας Ελλήνων Λογοτεχνών, στην οποία διετέλεσε πρώτος γραμματέας (1934). Το 1939 πέθανε η σύζυγός του και διακόπηκε η κυκλοφορία του Κύκλου (επανακυκλοφόρησε το 1945 και ως το 1947). Κατά τη διάρκεια της γερμανικής κατοχής μετακόμισε στην οδό Αριστοτέλους όπου έζησε σε συνθήκες οικονομικής ανέχειας. Το 1948 εκλέχτηκε γενικός γραμματέας της Εταιρείας Ελλήνων Λογοτεχνών (θέση από την οποία παραιτήθηκε το 1951) και το 1949 έθεσε υποψηφιότητα στην έδρα Λογοτεχνίας της Ακαδημίας Αθηνών, χωρίς να εκλεγεί. Το 1950 υπέγραψε την έκκληση της Στοκχόλμης για κατάργηση των ατομικών όπλων. Πέθανε τον Ιούνη του 1952 από εγκεφαλικό επεισόδιο. Η πρώτη εμφάνιση του Μελαχρινού στο χώρο της λογοτεχνίας με το πραγματικό του όνομα σημειώθηκε το 1934 στην τρίτη ποιητική συλλογή του Φίλτρα επωδών. Η πιο φιλόδοξη ποιητική του σύνθεση όμως ήταν ο Απολλώνιος, που δημοσιεύτηκε αποσπασματικά στα περιοδικά Ζωή και Κύκλος και το 1938 εκδόθηκαν δύο τόμοι (πρώτο μέρος με τίτλο Η κυρά των αντιλάλων και σχέδια του Γιώργου Γουναρόπουλου, δεύτερο και τρίτο μέρος μαζί, με τίτλο Η Ψυχή και σχέδια του Νίκου Εγγονόπουλου), ενώ υπήρχαν δυο μέρη ακόμα που θα ολοκλήρωναν το έργο (Το διάψαλμα των μαγισσών και Οι γάμοι του Ήλιου και της Σελήνης) που δε δημοσιεύτηκαν παρά μόνο κάποια μέρη τους σε περιοδικά. Με το ποιητικό του έργο ο Μελαχρινός επιδίωξε να υπηρετήσει το συμβολιστικό ιδανικό της καθαρής ποίησης, συνδυάζοντας επιρροές από τους Στεφάν Μαλλαρμέ και Πωλ Βαλερύ με στοιχεία σολωμικής τεχνοτροπίας. Αξιοσημείωτο είναι επίσης το μεταφραστικό έργο του. Το 1927 μετέφρασε την Εκάβη του Ευριπίδη μετά από παραγγελία της Μαρίκας Κοτοπούλη για παράσταση που δόθηκε στο Παναθηναϊκό Στάδιο. Τρία χρόνια αργότερα τυπώθηκε η μετάφρασή του για την Ιφιγένεια εν Ταύροις του Ευριπίδη και εγκρίθηκε η χρήση μεταφράσεών του στη Μέση εκπάιδευση από τον τότε υπουργό Παιδείας Γεώργιο Παπανδρέου, ενώ μετέφρασε επίσης την Ιφιγένεια εν Αυλίδι, τον Ιππόλυτο και τις Βάκχες του Ευριπίδη, την Ηλέκτρα του Σοφοκλή, την Ορέστεια του Αισχύλου και τους Βατράχους του Αριστοφάνη. Τέλος ενδιαφέρθηκε για το δημοτικό τραγούδι ως γνήσια έκφραση της λαϊκής ψυχής και επιμελήθηκε εκδόσεων του.\n1. Για περισσότερα βιογραφικά στοιχεία του Απόστολου Μελαχρινού βλ. Άγρας Τέλλος, «Μελαχρινός Απόστολος», Μεγάλη Ελληνική Εγκυκλοπαίδεια16. Αθήνα, Πυρσός, 1931 (τώρα και στον τόμο Τέλλος Άγρας Κριτικά Τόμος δεύτερος· Ποιητικά πρόσωπα και κείμενα· Φιλολογική επιμέλεια Κώστας Στεργιόπουλος, σ.257-258. Αθήνα, Ερμής, 1981), Κόρφης Τάσος, «Μελαχρινός Απόστολος», Μεγάλη Εγκυκλοπαίδεια της Νεοελληνικής Λογοτεχνίας10. Αθήνα, Χάρη Πάτση, χ.χ., Μικέ Μαίρη, «Μελαχρινός Απόστολος», Παγκόσμιο Βιογραφικό Λεξικό6. Αθήνα, Εκδοτική Αθηνών, 1987 και Απόστολος Μελαχρινός, Τα ποιήματα · Επιμέλεια: Αγορή Γκρέκου, σ.409-412. Αθήνα, Εστία, 1994.\n• Άγρας Τέλλος, «Ο συμβολισμός στην Ελλάδα · Απόστολος Μελαχρινός», Η Καθημερινή, 24 και 31 Μαΐου 1937 (τώρα και στον τόμο Τέλλος Άγρας Κριτικά Τόμος δεύτερος· Ποιητικά πρόσωπα και κείμενα· Φιλολογική επιμέλεια Κώστας Στεργιόπουλος, σ.172-185. Αθήνα, Ερμής, 1981).\n• Άγρας Τέλλος, «Μελαχρινός Απόστολος», Μεγάλη Ελληνική Εγκυκλοπαίδεια16. Αθήνα, Πυρσός, 1931 (τώρα και στον τόμο Τέλλος Άγρας Κριτικά Τόμος δεύτερος· Ποιητικά πρόσωπα και κείμενα· Φιλολογική επιμέλεια Κώστας Στεργιόπουλος, σ.257-258. Αθήνα, Ερμής, 1981).\n• Αφιέρωμα των ελλήνων ποιητών στον ποιητή Απόστολο Μελαχρινό για τα σαράντα χρόνια των «Παραλλαγών» του. Αθήνα, έκδοση περ. Κύκλος, 1948.\n• Γιανναράς Τάσος, Τα «Φίλτρα επωδών» του Απόστολου Μελαχρινού. Αθήνα, Κύκλος, 1939.\n• Γκρέκου Αγορή, «Ζωή» (1902-1922). Αθήνα, Διάττων, 1993.\n• Γκρέκου Αγορή (επιμέλεια), Απόστολος Μελαχρινός · Τα ποιήματα. Αθήνα, Εστία, 1994.\n• Κόρφης Τάσος, «Απόστολος Μελαχρινός», Ματιές σε ποιητές του Μεσοπολέμου, σ.7-16. Αθήνα, Πρόσπερος, 1978.\n• Μικέ Μαίρη, «Μελαχρινός Απόστολος», Παγκόσμιο Βιογραφικό Λεξικό6. Αθήνα, Εκδοτική Αθηνών, 1987.\n• Μισιρλόγλου Α.Σ., Ο βυζαντινός ποιητής Απόστολος Μελαχρινός (Κλήμης Πορφυρογέννητος) και το έργο του. Θεσσαλονίκη 1953. (ανάτυπο από το περιοδικό Μορφές76 και 77, 1/1953 και 2/1953)\n• Μπαστιάς Κωστής, «Με τον Απόστολο Μελαχρινό», Εβδομάς197, ετ.Δ΄, 11/7/1931, σ.1465.\n• Παναγιωτόπουλος Ι.Μ., «Η καθαρή ποίηση · Μνήμη Απόστολου Μελαχρινού», Ελευθερία, 23/9/1962 ( = Τα γράμματα και η Τέχνη. Αθήνα, Αστήρ, 1967).\n• Παναγιωτόπουλος Ι.Μ., «Απόστολος Μελαχρινός», Τα πρόσωπα και τα κείμεναΑ• Δρόμοι παράλληλοι, σ.61-70. Αθήνα, Αετός, 1943.\n• Παράσχος Κλέων, «Απόστολου Μελαχρινού: Φίλτρα επωδών», Νέα ΕστίαΙΗ΄, 15/7/1935, σ.692-693.\n• Παράσχος Κλέων, «Απόστολου Μελαχρινού: Απολλώνιος», Νέα Εστία23, ετ.ΙΒ΄, 1η/4/1938, σ.499-500 (τώρα και στον τόμο Κύκλοι, σ. 100-105, [όπου και άρθρο ΙΙ σ.106-113]. Αθήνα, Ροδάκη, 1940).\n• Σπανδωνίδης Πέτρος Σ., «Απόστολος Μελαχρινός», Ποιητική Τέχνη24, 1/3/1949, σ.124-129.\n• Στεργιόπουλος Κώστας, «Απόστολος Μελαχρινός», Η Ελληνική ποίηση · Η ανανεωμένη παράδοση, σ.68-71. Αθήνα, Σοκόλης, 1980.\n• Στεργιόπουλος Κώστας, «Ο Μελαχρινός και το ανέκφραστο», Η Καθημερινή, 28/2/1980 (τώρα και στον τόμο ΠεριδιαβάζονταςΑ΄· Από τον Κάλβο στον Παπατσώνη, σ.58-64. Αθήνα, Κέδρος, 1982).\n• Χουρμούζιος Αιμ., «Για τον Απολλώνιο», Η Καθημερινή, 11/4/1938.\n• Νέα Εστία72, ετ.ΛΣΤ΄, 1/9/1962, αρ.844.\n• Μανδραγόρας20-21, 1998, σ.132-155.\n• Ο δρόμος φέρνει… Αθήνα, 1905.\n• Παραλλαγές. Αθήνα, 1907.\n• Φίλτρα επωδών. Αθήνα, τυπ. Κύκλος, 1935.\n• Απολλώνιος· Με σκίτσα του ζωγράφου Γιώργου Γουναρόπουλου. Αθήνα, έκδοση περ. Κύκλος, 1948.\n• Απολλώνιος· Με εικόνες του ζωγράφου Νίκου Εγγονόπουλου. Αθήνα, έκδοση περ. Κύκλος, 1938.\n• Απολλώνιος·Ψυχή. Αθήνα, έκδοση περ. Κύκλος, 1938.\n• Ιφιγένεια η εν Ταύροις· Τραγωδία του Ευριπίδη. Αθήνα, 1930.\n• Η Ηλέκτρα του Σοφοκλή· Σε νέους στίχους· Το κείμενο των παραστάσεων του θεάτρου Κοτοπούλη. Αθήνα, έκδοση Κύκλου, 1939.\n• Ευριπίδη Εκάβη· Τραγωδία. Αθήνα, 1927.\n• Δημοτικά τραγούδιαΑ΄· Εισαγωγή – Ανέκδοτα – Κλέφτικα – Ιστορικά – Ακριτικά – Παραλογές – Της αγάπης – Σημειώματα . Αθήνα, Βιβλιοπωλείο Καραβάκη, 1946.\n• Απόστολος Μελαχρινός, Τα ποιήματα· επιμέλεια Αγορή Γκρέκου. Αθήνα, Εστία, 1994. 1. Για αναλυτικότερα εργογραφικά στοιχεία του Απόστολου Μελαχρινού βλ. Απόστολος Μελαχρινός, Τα ποιήματα· επιμέλεια Αγορή Γκρέκου, σ.400 - 407. Αθήνα, Εστία, 1994.\nΑπολλώνιος. Aνάκρουσμα. Tο Πέρασμα των Mοιρών\nH A΄ MOIPA\nXιτώνα εχάρηκα να υφάνω από λινάρι,\nχρυσό τον Ήλιο μου ιστορώντας καβαλάρη.\nΣτην άλλη του όψη η Πούλια κρούει τον Aπρίλη,\nως παν τ' αρνιά σε αμαλαγιές να φαν τριφύλλι.\nH B΄ MOIPA\nMια μέρα την Kερή Σελήνη αν έταξα\nνα υφάνω της τα νυφικά με λινομέταξα,\nήρθε ο καιρός που αράχνινα θα τα 'φανα,\nζώδια ξομπλιάζοντας σε υφάδια διάφανα.\nMες στο μανδύα του χρυσούς αετούς ύφανα.\nK' εγώ παγώνια μες στη σκεπή της περήφανα.\nTώρα το φιλντισένιο σου αργαλειό παράτα,\nτου Ήλιου να τραγουδήσουμε τα νιάτα·\nκι ας ψιχαλίζει ένας καημός μες στα λαγούτα:\n"Ψηλά κλωνιά βεργολυγούν με αφράτα φρούτα".\nMπαίνει η Γ΄ Mοίρα\nΩ την ωκνή αδελφούλα μας. Έλαχε να κεντήσει\nκ' οι αχοί την κρατούν άνεργη πλάι στην αργόβοη βρύση,\nκάτου απ' τα πλάτανα. (Ίσκινη κι αριά πλέχναν\nK' η ανάβρα περιπαίζοντας τη μάταιη τέχνη εγέλα.\nH Γ΄ MOIPA\nTάχα τα υφαίνατε κ' εσείς όλο; Σιμά στην κρήνα\nπυκνά πουρπούλιαζαν οι αχοί, κοπαδιστές πιθύμιες,\nσε δάκτυλα λαλούμενα. Ποια μουσική τα εκίνα\nκι ανάβρες συνορίζουνταν;\nκι ορμώντας απ' το μάρμαρο παράμοιαζαν τα κρίνα.\nMα τόσην ώρα τι έκανες;\nEίναι κάπου ένα περβόλι\nξωτικό. Kάθε μου σκόλη\nτο περιδιαβάζω μόνη\nκ' η ψυχή μου το αναγνώνει\nσα βιβλίο. K' έλυνα\nπλάι σε νεροσέλινα\nτη ζωστρή, να γυμνωθώ,\nσαν τον προφαντόν ανθό.\nTρέμω, νιώθω νέο παλμό.\nNα βουτήξω δεν τολμώ\nκι ως βουτώ στα κρύα νερά,\nνιώθω αφάνταχτη χαρά.\nTα μαλλιά σαν τα 'λουσα,\nπήδησα γυμνή κι αθώα,\nμες σε αγνά χόρτα και ζώα.\nTων δέντρων η αδερφοσύνη,\nτο κορμί μου ολόρθο στήνει.\nΘάμα! Δέντρο, περπατούσα,\nμε την κόμη αναθροούσα.\nΠάγω αμέσως και κοιτώ\nσε καθρέφτη σμαγδωτό,\nμια Nεράιδα που κρατεί,\nπήρα και χτενίστηκα\nκι ανθολόγουν, σα μανόλια,\nσε φανταχτερά περβόλια.\nNερά φλοισβούν τρεξιμιά\nστη γλυκόπιοτη ερημιά.\nTον παλιό τους πόνο λέω\nμ' έναν τρόπο απλό και νέο.\nKι ως τη σκιά μου, ανέμελα,\nTο 'χα τάξει: να μη φύγω\nαπ' τον κήπο δίχως τρύγο\nκι από μια κορφήν αρπώ,\nώριμο, άφταχτο καρπό.\nTώρα με το μήλο παίζω\nτο χρυσό και το κρεμέζο.\nK' έχει στο παιχνίδι μου όλη\nτη δροσιά του, το περβόλι.\nΈλα να πιάσεις τη δουλειά·\nκι άφησε τα παιχνίδια πλια.\nMε αϊτού φτερά πετάω, χαράματα,\nτον Ήλιο για να δω κατάματα.\nOI TPEIΣ MAZI\nTα 'δα εγώ στο μέγα δρυ,\nάνθρωπος δεν τα 'χει ιδεί.\nTου Ήλιου το κυκλογύρισμα\nθάμπος, τραγούδι, μοσχομύρισμα.\nMόνο γι' αυτόν γνέμα δεν πήρα,\nB΄ και Γ΄ MOIPA μαζί\nΞεφεύγει ο Ήλιος απ' τη Mοίρα.\nAυτός έχει τον κόσμο υφάνει:\nKι εφάνη του ως ονείρου πλάνη.\nKι ύστερα το έργο του εστοχάστη:\nK' η πλάση γνώρισε τον Πλάστη.\nB΄ και Γ΄ MOIPA\nΉλιε μου, η κόρη σου Oμορφιά,\nσε λόγο, σε ήχο, ή ζωγραφιά.\nΦαντάζει, νείρεται και ηχεί,\nμες στην απάρθενη ψυχή.\nMες στην ψυχή μας χύνει απ' τ' άστρα\nρυθμό. Nιώθουμε θέρμη πλάστρα\nκι ανάβει τραγουδίστρα μέθη.\nAυτός των Θεών το κλώσμα γνέθει.\nK' εγώ, στο ξύπνημα του κόσμου,\nπρώτη φορά βρήκα το φως μου.\nXρυσή τουλούπα του Ήλιου πήρα,\nνα κλώσω του άνθρωπου τη μοίρα.\nH A΄ MOIPA στη Γ΄\nBάλε στη ρόκα το σκαμάγγι\nκαι γνέθε το που θέλει η Aνάγκη.\nH A΄ MOIPA στη B΄\nBάλε δαφνόξυλο στη ζώστρα\nκαι φούντωσε τη σκούλα, Kλώστρα.\nH A΄ στη B΄ και Γ΄\nΦέρτε τη ρόκα παρεδώθε.\nΣιγοτραγούδα, (στη B΄) κρουστά κλώθε.\nOI TPEIΣ MOIPEΣ μαζί.\nEλεφαντένιο ας γυριστεί\nτο αδράχτι για το λυριστή.\nΩς στρίβει το κρουστό σου κλώσμα,\nβάζε διπλό, τρίδιπλο νιώσμα.\nΓλυκά κι αργά ο αχός να πάρει,\nγια τον ηλιόχαρο λυράρη.\nEίμαστε ομόγνωμες και τώρα:\nTου Ήλιου να πάρει όλα τα δώρα.\nΓύρνα σφοντύλι, αδράχτι γύρνα.\nΦώτα μεθούν με.\nH μάνα μου στα πρώτα φώτα,\nγια αινίγματα παλαιά μ' ερώτα:\nAδράχτι μου χόρευε, πήδα.\nMέθα, μαντόλαλη ορχηστρίδα.\nOI TPEIΣ MOIPEΣ\nΌλες τις τέχνες μαζί σμίγε,\nΉλιε μου. Mέθα μας νέε τρύγε.\nΣτου μέγα δρυ τη ρίζα, κλώθω\nτου αλαφροΐσκιωτου τον πόθο.\nΣφοντύλι, αδράχτι μου γυρνάτε.\nΠέτα, κορυδαλέ σκουφάτε.\nΠάει να βοσκήσει τον Aπρίλη\nτο φαρί το άπιαστο τριφύλλι.\nBόσκοντας δίπλα στο ραγάζι,\nστους άγνωρους ίσκιους φρουμάζει.\nΓύρνα σφοντύλι, γύρνα αδράχτι,\nστη φουντωμένη δίπλα φράχτη.\nMε μπρούντζινο το αλάφι γόνα\nδρέμει να βρεί τη λαμπηδόνα.\nMες στου Mαρτιού τ' αστραποβρόντια\nσα φάει την, κάμει χρυσά δόντια.\nπλάι στον πολύβοο καταρράχτη.\nEίδες τον τράγον; Eπολέμα\nνα σκαρφαλώσει σε άγρια γκρέμα.\nMε αμάραντους και με άγρια κρίνα,\nγεύτη την άφταχτη ελλερίνα.\nΣφοντύλι αδράχτι μου γυρνάτε,\nκαι χόρευε τράγε κνηκάτε.\nKλώσιμο λίγο θέλει ακόμη\nγια της ζωής το μεσοδρόμι.\nΠάσα ομορφιά παίρνω απ' το δάσο\nκι ως πρέπει θα τον εγκωμιάσω.\nKλώθε κρουστά, σιγοτραγούδα.\nΣτρίβε ηχοκλώστινη πλεξούδα.\nKρούει ο Ήλιος και όντα πλάθει:\nΓια κρούε του λιναριού τα πάθη.\nΓνέθω στη ρόκα το λινάρι\nτου νεραϊδόπαρτου λυράρη.\nΓύρισε αδράχτι και σφοντύλι\nνα μοιροκλώσω τον Aπρίλη.\nΌμορφο το άλογο σα δρέμει\nκι ως αρμενίζει το καράβι\nκαμαρωτό με το μελτέμι,\nμα ο στίχος τις καρδιές ανάβει.\nKι αν καμαρώνει σαν παγώνι\nκι ως νύφη, σαν της χύνουν ρύζι,\nή σαν τη γης σαν ξανανιώνει,\nο στίχος τις καρδιές ραγίζει.\nH Oμορφιά, θα κρούει παράκαιρη\nκι αν τη ζωή κυκλώνει ολάκερη.\nMες στα μελλούμενα, στα περασμένα,\nπάντα τη χαίρουνται τα ξένα.\nΣβούρνα σφοντύλι, αδράχτι σβούρνα.\nTον ίσκιο σου κυνήγαε τούρνα.\nΔιαβαίνει ο ίσκιος του και πάει\nμε τις δροσιές του Aπριλομάη.\nΦεύγα στην ώρα σου. Στον αιώνα\nηλιόμορφη να ζει σου εικόνα.\nKύκνωσε ο πίδακας στη γούρνα.\nXαρά στον ώριο αγελαδάρη!\nΈπιανε αμάλαγο μαστάρι\nκι ως βύζανε λιάρα δαμάλα,\nφλησκούνι εμόσκιζε το γάλα.\nΣφοντύλι με το αδράχτι γύριζε\nκαι μύριζε, βασιλικέ πλατύριζε.\nMιαν αυγινή σιμά του επέρασα\nκ' είδα τον. Mάζευε αγριοκέρασα.\n"Tα δάχτυλα λίγο και τα 'σκινα,\nέλεγε, στ' άγουρα δαμάσκηνα."\nKαι πήε να μάσει σ' άλλη στράτα\nμόρικα βάτσινα στα βάτα.\nΣφοντύλι αδράχτι μου γυρνάτε\nκι άνθιζε στα χαντάκια βάτε.\nΔέτε, το αδράχτι μου, όπως στρίβω,\nλες κι άλογο γυρίζει γρίβο.\nΓύρνα σφοντύλι, γύρνα αδράχτι\nκι άκουσα του άφαντου τον κράχτη.\nTον στερνό λόγο μου θα πω:\nΠιάστε άλλον, πιο πικρό σκοπό.\nΣφοντύλι, αδράχτι μου, γυρίστε.\nΣφύριζε στα έρμα κλώνια, φίστε.\nKαλέ πουλόλογε, στη Θούλη\nκυνήγαες το γαλαζοπούλι.\nAδράχτι μου, το χορό στήνε.\nMονάχεψε να το πεις, σπίνε.\nΣε όρη παρθένα, στην Kολχίδα,\nθεότρελος, με αρκούδια επήδα.\nΓεύτη της αζαλέας το μέλι.\nTο 'πα: Ό,τι μέλλει δεν ξεμέλλει.\nΛαφριάν ο ίσκιος του ήβρε κούρνα.\nTο αδράχτι μου βαρύ, μολύβι,\nτο ριζικό του, αδερφές, στρίβει.\nΓύρνα στον άδραχτο, ίσκιε βένετε.\nTο γραφτό απόγραφο δε γένεται.\nΔεν είναι κρίμα τόσο νέος\nτης γης του να ξοφλά το χρέος;\nΓια κάμε την καρδιά σου πέτρα.\nΣτις τυλιξιές τα χρόνια μέτρα.\nΠες, την αποκοτιά σου εμέτρα,\nπου τον αχό πήρε για πέτρα,\nο απολησμονιάρης της\nζωής, του άφαντου πελεκητής;\nΓρικάτε μου: Πράξω δεν πράξω\nστο δάσο στοίχειωσε το φράξο.\nAχόρταγο, αίμα ανθρώπου ερούφα\nκαι δάσωνέ του η άγρια τούφα.\nH B΄ και η Γ΄\nΩ, Mοίρα των Mοιρώνε, όριζε.\nΨήλωνε, δέντρακα βαθιόριζε.\nΣτην τετρακάθαρη πηγή,\nδίψα ως ανοίγει του η πληγή,\nπίνει τον ίσκιο του το αλάφι.\nTι γράφει η Mοίρα δεν ξεγράφει.\nΣτο δάσο ανθεί, λαλεί, θαμπώνει,\nρόδο κι αηδόνι και παγώνι,\nκι αυτός τα γράφει με ψηφί.\nXαμός! Tον πήρεν η στροφή.\nXαμόκλαδο πρίνο, πά' σ' έλατο\nξεφύτρωσε. Παίζε, δρασκέλα το,\nκαι στοίχειωσ' το ξωθιά πηδήχτρα.\nTου ελάλεις σε νερένια πλήχτρα,\nκ' έκρουες στον αχό του σείστρα,\nδιπλόθωρη λεύκα μαυλίστρα.\nAπό τα χέρια μου πετάχτη\nχρυσοελεφάντινο το αδράχτι.\nΣκύψε το αδράχτι σου να πάρεις.\nΞεμοιρογράφτηκε ο λυράρης.\nΣτον Όλυμπο, στον Kόρυμπο,\nστα τρία τ' άκρα τ' ουρανού,\nεκεί, που οι Mοίρες των Mοιρών,\nκι εγώ θα πάω η Tριμερούσω,\nτο απάρθενο κορμί να λούσω.\nKι όντας λουστώ και στολιστώ θα δράμω\nστου Ήλιου και της Σελήνης μας το γάμο.\n(από Tα ποιήματα, Bιβλιοπωλείον της "Eστίας" 1994)\nΕτικέτες Απόστολος Μελαχρινός\nΔΙΟΝΥΣΗΣ ΚΑΡΑΤΖΑΣ - ΠΟΙΗΜΑΤΑ\nΓΙΩΡΓΟΣ ΚΑΡΑΒΑΣΙΛΗΣ - ΠΟΙΗΜΑΤΑ\nΘΑΝΑΣΗΣ Θ. ΝΙΑΡΧΟΣ - ΕΡΩΣ ΕΡΩΤΑΣ\nΓΙΩΡΓΟΣ ΜΑΡΚΟΠΟΥΛΟΣ - ΠΟΙΗΜΑΤΑ\nΝΙΚΟΣ ΚΡΑΝΙΔΙΩΤΗΣ - ΠΟΙΗΜΑΤΑ\nΝΤΟΥΡΣ ΓΚΡΥΝΜΠΑΙΝ - ΠΟΙΗΜΑΤΑ\nΔ.Π. Παπαδίτσας - Ερωτική Ποίηση\nΑφιέρωμα στη Λογοτεχνία των BEAT\nΑΡΗΣ ΔΙΚΤΑΙΟΣ - ΕΡΩΤΙΚΑ ΠΟΙΗΜΑΤΑ\nHaiku - Χάικου\nΟΣΙΠ ΜΑΝΤΕΛΣΤΑΜ (О́сип Мандельшта́м) - Μία από τι...\nJOSÉ MARIA HINOJOSA - Υperealismos Ηispanos\nΚΩΣΤΑΣ ΒΑΡΝΑΛΗΣ - Ο ΠΟΙΗΤΗΣ ΤΟΥ ΛΑΟΥ\nΑΝΤΡΙΕΝ ΡΙΤΣ (Adrienne Rich) - ... ΕΦΥΓΕ...\nΜΑΤΣΗ ΧΑΤΖΗΛΑΖΑΡΟΥ - "Πατρίδα της είναι η ποίηση..."


Η Τέχνη της Ζαχαροπλαστικής: Creme Brulee\n375ml κρέμα γάλακτος\n6 μεγάλους κρόκους αυγών\n1 φακελάκι βανίλια (5gr.) ή σπόρους από φυσική βανίλια\n6 κουταλιές μαλακή, μαύρη ζάχαρη\nΠροθερμάνετε το φούρνο σας στους 130oC.\nΤοποθετήστε την κρεμα γαλακτος και τη βανιλια σε μια κατσαρόλα και αφήστε να κοχλάσει σε μέτρια προς χαμηλή φωτιά.\nΧτυπάμε σε ένα μεγάλο μπολ τα αυγά και τη ζάχαρη μαζί μέχρι να δημιουργηθεί ένα κρεμώδεις μείγμα. Μόλις κοχλάσει η κρέμα την ρίχνουμε πάνω στο αυγό και τη ζάχαρη και ανακατεύουμε καλά.\nΑφήνουμε να κρυώσει λίγο η κρέμα και να υποχωρήσουν οι φυσαλίδες (περίπου 5 λεπτά). Για ατομικό σερβίρισμα γεμίζουμε 6 μικρά φορμάκια (για σουφλέ) μέχρι τα τρία τέταρτα του κάθε δοχείου.\nΤοποθετήστε τα φορμάκια σε ένα ταψί και προσθέστε στο ταψί προσεκτικά αρκετό βραστό νερό για να φτάσει μέχρι την μέση του ύψους των πυρίμαχων δοχείων. Τοποθετούμε το ταψί στον προθερμασμένο φούρνο στους 130°C. Ψήστε για περίπου 30 λεπτά ή μέχρι η κρέμα να δέσει και να σταθεί αλλά να είναι υγρή ακόμα στο κέντρο.\nΑφαιρέστε από το φούρνο και μέσα από το νερό και τοποθετήστε σε άλλο κρύο ταψί. Αφήστε να κρυώσουν και τοποθετήστε στο ψυγείο για τουλάχιστον 2 ώρες αλλά όχι περισσότερο από μία ημέρα.\nΜια ώρα περίπου πριν το σερβίρισμα απλώστε ομοιόμορφα πάνω από την κρέμα μισή με ολόκληρη κουταλιά της σούπας μαύρη ζάχαρη. Τοποθετήστε τα φορμάκια ακριβώς κάτω από το γκριλ του φούρνου σας σε μέτρια θερμοκρασία. Σιγουρευτείτε ότι η ζάχαρη δεν καίγεται αμέσως αλλιώς χαμηλώστε κι άλλο την ένταση του γκριλ. Μετά από περίπου 3 λεπτά θα δείτε τη ζάχαρη αρχίσει να αλλάζει χρώμα και να καραμελώνει ελαφρώς.\nΜόλις καραμελώσει αφαιρούμε από το φούρνο και αφήνουμε να κρυώσουν ελαφρώς. Τοποθετούμε ξανά πίσω στο ψυγείο μέχρις ότου να σερβιριστούν. Απολαύστε!\nΔιαβάστε περισσότερα εδώ...:http://xs-recipes.com/%CF%83%CF%85%CE%BD%CF%84%CE%B1%CE%B3%CE%B5%CF%82-%CE%BA%CF%81%CE%B5%CE%BC-%CE%BC%CF%80%CF%81%CE%BF%CF%85%CE%BB%CE%AD-creme-brulee-%CF%84%CE%BF%CF%85-jamie-oliver/\nΕτικέτες ΒΑΝΙΛΙΑ, ΓΡΗΓΟΡΑ ΓΛΥΚΑ, ΚΡΕΜΕΣ ΚΑΙ ΜΟΥΣ\nΝεοϋορκέζικο τσιζκέικ απο τον Jamie Oliver\nΔημιουργίες με χωνάκια παγωτού!\nΤούρτα φόρεμα απο cupcakes\nΠόση ζαχαρόπαστα χρειάζεται για να καλύψετε μια το...\nΠώς γίνονται οι καρδιές μέσα στο κέικ;\nΤούρτες γενεθλίων: μερίδες και τρόπος κοπής\nΤούρτα με σχέδια ζέβρας\nΠώς καλύπτουμε με ζαχαρόπαστα μια τούρτα\nΤούρτα γενεθλίων με την τεχνική petal.\nΠως γίνονται τα διαγώνια επίπεδα σε μια τουρτα.\nΠώς γίνονται τα κάθετα επίπεδα σε μια τούρτα;\nΤούρτα γενεθλίων για πριγκήπισσες\nΤούρτα γενεθλίων Hello Kitty\nΛουλούδια απο ζαχαρόπαστα για cupcakes\nΠεταλούδες απο ζαχαρόπαστα\nΠάστα φλόρα νηστίσιμη.\nΚέικ σύκου γεμιστό\nΕύκολα ταρτάκια με εσπεριδοειδή\nΣΟΥΦΛΕΔΑΚΙΑ ΜΕ ΜΗΛΑ\nCookies με λευκή σοκολάτα και καρύδια\nΓλυκά σουβλάκια με γαλλικά τοστ και φρούτα\nΕύκολη lime pie με βάση μπισκότου\nΠανακότα με σιρόπι βύσσινο\nTip για σοκολατένια σχήματα\nΜπλακ φόρεστ σε ποτήρια\nΤρουφάκια με γεμιστά μπισκότα.\nΤάρτα αμυγδάλου με λικέρ πορτοκάλι\nΤέλεια καρυδόπιτα με κρέμα\nΜΟΥΣ ΑΠΟ ΑΣΠΡΗ ΣΟΚΟΛΑΤΑ ΜΕ ΤΡΙΜΜΑΤΑ ΖΑΧΑΡΩΤΟΥ\nΚρέμα με γάλα αμυγδάλου & Amaretto\nΤούρτα Barbie βήμα βήμα\nΔιαδικασία συνταγής κέικ για τούρτα Barbie\nΚέικ νηστίσιμο με ινδοκάρυδο και τρούφα\nΚουλουράκια με κανέλα, μπράντι και πορτοκάλι\nYogurt, Fruit & Almond Parfaits\nTriple-choc cheesecake with salted peanut caramel-...\nBeautiful apples recipes.\nΚρέπες βασική συνταγή\nΒασική συνταγή για patisserie (κρέμα ζαχαροπλαστικ...\nΑτομικά cheesecake με κεράσι\nΦουντουκομπάρες μπανάνας με μερέντα\nΤΣΙΖ ΚΕΙΚ COOKIES 'N' CREAM\nΣΠΙΤΙΚΗ ΠΡΑΛΙΝΑ ΦΟΥΝΤΟΥΚΙΟΥ\nΣΟΚΟΛΑΤΕΝΙΟ ΚΕΙΚ ΜΕ ΜΠΑΝΑΝΑ


Lamia In: Λαμία: Κινδύνεψαν παιδιά από πυρκαγιά\nΣε κίνδυνο βρέθηκαν δύο κορίτσια, 4 και 12 ετών, όταν στο διαμέρισμα που διέμεναν, στη Λαμία, ξέσπασε φωτιά...\nΗ μητέρα τους είχε βγει για να πάει στη λαϊκή αγορά πολύ κοντά στο σπίτι. Όπως λέει η ίδια, η πυρκαγιά ξεκίνησε από το αναμμένο πλυντήριο. Τα παιδιά έντρομα βγήκαν στη βεράντα ζητώντας βοήθεια.\nΈνας γείτονας που άκουσε, έτρεξε και βάζοντας μία σκάλα, κατέβασε το 4χρονο κορίτσι. Εν τω μεταξύ είχε φτάσει η πυροσβεστική που διέσωσε και το 12χρονο κορίτσι, σβήνοντας τη φωτιά.\nΕτικέτες Λαμία, Παιδιά, Πυρκαγιά


Ξέφτια του έρωτα πλέκω τις λέξεις σε κοτσίδες υποσχέσεων. Τραμπαλίζομαι στις διαθέσεις των ανέμων. Προτιμάς το ημίφως, το μεταίχμιο, την ημίγυμνη πρόκληση και τον καλλωπισμό της σελήνης. Ενδύομαι την ωραιότητα των αισθημάτων σου. Καλλίστη και ηφαιστειώδης αναμένω τα πρωτοβρόχια του έρωτα. Στο δάσος της ποίησης για να με ραίνεις με συγκομιδές εαρινών ανθέων. Σε φυλακίζω στους τροπικούς των εγκάτων μου. Πυρπολώ τα δειλινά των οργασμών σου. Σε κλείνω στο στήθος μου πουλί τρεμάμενο κι απλώνω στις εσχατιές των αστερισμών τα ιστία των οικτιρμών. Μεταμφιέζομαι στα χρώματα των ενιαυτών. Βυθίζομαι στη σκιά των υδάτων, υπερίπταμαι κάθε φιλοδοξίας, προσκυνώ την αλλαγή των ανέμων και την οσμή επικειμένων κεραυνών, καλπάζω στη χαίτη κυμάτων, λούζομαι τους καταρράκτες των ηδονών, αναστενάζω τη φθορά των αισθημάτων.\nΣε θέλω, ασύλληπτο όνειρο, εγώ, η καιόμενη βάτος. Προσορμίζομαι στα ύφαλα του πάθους κι αρμενίζω στις φουρτούνες των αντινομιών. Δε μπορείς να με συρρικνώσεις στα όρια της ευπρέπειας και της απαντοχής. Καλπάζω την πυρά των επιθυμιών σου. Άστατη πεταλούδα δοκιμάζω τον τρύγο της οίησης. Ανήκω στη θάλασσα. Ανήκω στην αμφισημία της ποίησης. Θα δραπετεύω, όσο κι αν μένω μέσα σου.\nΣε κρατώ στη φούχτα μου να ξεδιψάσω κι εσύ χύνεσαι ξανθή άμμος ανάμεσα στα σφαλιχτά μου δάχτυλα. Δε μπορώ να σ’ αρνηθώ, όπως δεν ξεφεύγεις απ’ το φως που ξεγλιστάει στις κουρτίνες των βλεφάρων σου. Μου λείπεις όπως τ’ αυτοκίνητα αποζητούν των φαναριών την χλόη, σε ψάχνω στις μουλιασμένες πορείες των αστραφτερών πολύχρωμων φώτων, στο τρεμουλιαστό φως της τηλεόρασης με περγελάς και πίσω απ’ τις γραμμές των βιβλίων εκτροχιάζεσαι σε κρουνούς εκσπερματώσεων. Γλυκά τα χείλη μου ρουφούν το νέκταρ της αλήθειας σου κι η εξέγερση πυρπολεί τους φράχτες των προσδοκιών μου. Στους αριθμούς των πιθανοτήτων κρύβομαι κι εγκαταλείπομαι στο χάος της απρέπειας.\nΝα λείπεις συχνά. Έτσι άστατη κι επιπόλαια η ψυχή μου αλητεύει σε χάρτινες ρίμες σφυρίζοντας μόρτικα. Ο χρόνος κυματίζει ευφρόσυνα τη ροή των πόθων, ξεφυλλίζει το βιβλίο του πάθους, αποσπά την ομολογία του παρελθόντος, πνίγεται στην αιωνιότητα του μέλλοντος, καρφώνεται, βαλσαμωμένη ψυχή, στη στιγμή του παρόντος.\nΜε απόθεσες στα μαλλιά της ομορφιάς πολύτιμο κι ευαίσθητο λουλούδι κι εγώ μαράθηκα στη σχετικότητα της πλήξης. Καρποφορώ τη ματαιότητα της Λευτεριάς κι υπάρχω στη μοναξιά του έρωτα.\nMaria Sotiropouou 10 Αυγούστου 2018 - 7:58 μ.μ.\nAgeliki Maniadaki Tολμηρή ερωτική ποίηση!Ένα χρόνο μετά τον''πολυμήχανο έρωτα'' τον συναγωνίζεται επαξίως και τον υπερβαίνει σε ''ερωτικό'' λογοτεχνικό οίστρο.Σ'ευχαριστούμε!!!


Ανάπτυξη Αναγνωστικής Κατανόησης σε παιδιά με Διαταραχή Αυτιστικού Φάσματος -Τεύχος 1 - Upbility GR\nΑρχική / Αλίκη Κασσωτάκη / Ανάπτυξη Αναγνωστικής Κατανόησης σε παιδιά με Διαταραχή Αυτιστικού Φάσματος -Τεύχος 1\nΗ νέα σειρά υλικού παρέμβασης με τίτλο, “Ανάπτυξη Αναγνωστικής Κατανόησης σε παιδιά με Διαταραχή Αυτιστικού Φάσματος”, έχει ως στόχο την παροχή βοήθειας σε παιδιά που παρουσιάζουν σοβαρές δυσκολίες κατανόησης κειμενικού περιεχομένου. Η σειρά περιλαμβάνει συνολικά 3 τεύχη, με σύντομο θεωρητικό υπόβαθρο και διαφορετικά επίπεδα παρέμβασης. Το πρώτο τεύχος αποτελείται από τέσσερα επίπεδα παρέμβασης, διαβαθμισμένης δυσκολίας. Το υλικό έχει αναπτυχθεί και δοκιμαστεί στην κλινική πράξη, με εξαιρετικά αποτελέσματα, ανάλογα με την δυναμική του μαθητή.\nΤο πρώτο τεύχος περιλαμβάνει τα εξής επίπεδα:\n- Το πρώτο επίπεδο, περιλαμβάνει δραστηριότητες για την κατανόηση της ερώτησης “Ποιος”, με στόχο τον εντοπισμό του χαρακτήρα που αναφέρεται σε ένα κείμενο.\n- Το δεύτερο επίπεδο, περιλαμβάνει δραστηριότητες για την κατανόηση της ερώτησης “Πού”, με στόχο τον εντοπισμό μιας συγκεκριμένης τοποθεσίας που αναφέρεται σε ένα κείμενο.\n- Το τρίτο επίπεδο, περιλαμβάνει δραστηριότητες για την κατανόηση της ερώτησης “Τι”, με στόχο τον εντοπισμό κατηγοριών, αντικειμένων, ενεργειών και αφηρημένων εννοιών που αναφέρονται σε ένα κείμενο.\n- Το τέταρτο επίπεδο, περιλαμβάνει δραστηριότητες για την κατανόηση της ερώτησης “Πώς”, με στόχο τον εντοπισμό των συναισθημάτων και των επιθετικών προσδιορισμών που χαρακτηρίζουν έναν χαρακτήρα ή ένα αντικείμενο που αναφέρονται σε ένα κείμενο.\n*Η θεραπευτική παρέμβαση ολοκληρώνεται με ένα διαδραστικό παιχνίδι με τίτλο “Πώς είναι;” για την ανάπτυξη της αναγνωστικής κατανόησης.\nΜέγεθος: 7.1 ΜΒ


Η επιστολή του ΣΠΑΤΕ στους Γ. Χατζηθεοδοσίου-Δ. Γαβαλάκη - Insurance World\nin Featured, Ασφαλιστικές Ειδήσεις, Ειδήσεις 13/10/2020, 11:45 0\nΟ Σύλλογος Ασφαλιστικών Πρακτόρων Νομού Αττικής, Σ.Π.Α.Τ.Ε. απέστειλε προς τον Πρόεδρο του ΕΕΑ κ. Ιωάννη Χατζηθεοδοσίου και τον Γενικό Γραμματέα κ. Δημήτρη Γαβαλάκη, συγχαρητήρια επιστολή για την πρωτοβουλία, της εκπόνησης της 1ης Κλαδικής Μελέτης για την Ασφαλιστική Διαμεσολάβηση, σε συνεργασία με την εταιρία ICAP, η παρουσίαση της οποίας πραγματοποιήθηκε διαδικτυακά με την συμμετοχή εκπροσώπων της Κυβέρνησης και Θεσμικών Φορέων της Αγοράς.\nΜετά από ομόφωνη απόφαση το Δ.Σ. , θα προγραμματίσει συνάντηση με τον Πρόεδρο του ΕΕΑ, για την υποβολή προτάσεων σχετικά με την αξιοποίηση των αποτελεσμάτων της Μελέτης καθώς επίσης και για τρέχοντα θέματα του Κλάδου μας.\nΓαβαλάκης κλαδική μελέτη ΣΠΑΤΕ Χατζηθεοδοσίου 2020-10-13\nTagged with: Γαβαλάκης κλαδική μελέτη ΣΠΑΤΕ Χατζηθεοδοσίου


Ιερά Μονή των Αγίων Προφητών : Το πιο ωραίο ''πνευματικό ταξίδι''\nΜεγάλη και Αγία Σαρακοστή:\nΏρα για ψυχική ανάβαση, εκεί κοντά στον Χριστό, γιατί κοντά στον Χριστό φτάνεις στην κορυφή και συνεχίζεις να ανεβαίνεις.\nΓιατί ο δρόμος που θα μας οδηγήσει στον Χριστό ξεκινάει με δύο απλές λέξεις: αγάπη και συγνώμη.\nΟ δρόμος της Μεγάλης Σαρακοστής οδηγεί στην απόλυτη ταπείνωση που λέγεται Σταύρωση - ο ίδιος ο Θεός μαρτυρεί από τους ίδιους τους ανθρώπους, γιατί η αγάπη του Θεού είναι τόσο μεγάλη που αμέσως μετά θα καταπατήσει το θάνατο με τον θρίαμβο της Ανάστασης - για να συνεχιστεί η ανάβασή μας και να περάσουμε στην Αιωνιότητα.\nΚαλή Σαρακοστή και μια μεγάλη ευκαιρία να ρίξουμε τους τόνους στη ζωή μας, να δούμε πιο στοργικά τους ανθρώπους γύρω μας, να προχωράμε με τα χέρια, όχι “στιςτσέπες”, αλλά απλωμένα έξω, έτοιμα να συγκρατήσουν, να προσφέρουν, να στηρίξουν.\nΟ προστάτης μας Αρχάγγελος Μιχαήλ, βοηθός και καθοδηγός στην ανάβαση της Μεγάλης Σαρακοστής.\nΑγαπητά μου Παιδιά Εύχομαι σε όλους Καλή Σαρακοστή , Μετάνοια και καλή Ανάσταση . Η ημέρα της συγχώρεσης έφτασε , οι μικροί ζητούν συγνώμη για τα λάθη τους . 'Έτσι και εμείς ζητούμε όλοι συγνώμη από τους γύρω μας, και ας συγχωρέσουμε τα λάθη των άλλων .\nΘέλω να πώ και εγώ ένα μεγάλο συγνώμη αν κάποιους στεναχώρησα και πίκρανα .\nΟ πατέρας `Ελισσαίος 14 Μαρτίου 2016 - 3:18 μ.μ.\nΟ πατέρας `Ελισσαίος 14 Μαρτίου 2016 - 3:19 μ.μ.


Νέα επεισόδια στο λιμάνι της Πάτρας - Ειδήσεις Newsit.gr\nNewsit / Έγκλημα / Νέα επεισόδια στο λιμάνι της Πάτρας\nΝέα επεισόδια στο λιμάνι της Πάτρας\nΔημοσιεύθηκε: 20.12.2010 | 07:46\nΒομβαρδισμένο τοπίο έμοιαζε και πάλι χθες ο Άγιος Διοονύσιος από τις συγκρούσεις των μεταναστών. Δείτε το βίντεο.\nΣκηνές έντασης επικράτησαν χθες το βράδυ στο αμαξοστάσιο του ΟΣΕ, στην περιοχή του Αγ. Διονυσίου της Πάτρας, όπου διαμένουν μετανάστες.\nΜέλη ακροδεξιών οργανώσεων πραγματοποίησαν συγκέντρωση έξω από το αμαξοστάσιο. Ομάδα περίπου 30 ατόμων οπλισμένοι με πέτρες και ξύλα προσπάθησαν να επιτεθούν σε Αφγανούς. Έπειτα από λίγη ώρα συγκεντρώθηκαν στο σημείο και μέλη του αντιεξουσιαστικού χώρου η οποίοι ενημερώθηκαν για τους ακροδεξιούς.\nΣτη συνέχεια έφτασαν στην περιοχή αστυνομικές δυνάμεις που έκαναν χρήση δακρυγόνων για να αποτρέψουν πιθανές συμπλοκές. Παρόλο που η άνδρες της αστυνομίας βρέθηκαν στο σημείο και την Παρασκευή για να αποτρέψουν επεισόδια, είναι η πρώτη φορά που οι συμπλοκές είναι μεταξύ Ελλήνων και μεταναστών.\nΟι κάτοικοι της περιοχής αντιμετωπίζουν την ίδια κατάσταση για πάρα πολύ καιρό καθώς οι συμπλοκές μεταξύ μεταναστών είναι καθημερινό φαινόμενο. Η λιμενική ζώνη της Πάτρας έχει μετατραπεί σε πεδίο πολέμου την τελευταία εβδομάδα καθώς τα επεισόδια είναι συνεχόμενα και με μεγαλύτερη ένταση.\nΔείτε το βίντεο από τα προηγούμενα επεισόδια:\nΔιαβάστε επίσης: Πρωτοφανή επεισόδια μεταξύ μεταναστών


Για να ξεμπερδεύουμε: Αυτά τα ζώδια κάνουν το πιο καuτό “κρεβάτι” και αυτά είναι τα πιο ξενέρωτα! | Treloi.eu | Τα καλύτερα του Internet\nΓια να ξεμπερδεύουμε: Αυτά τα ζώδια κάνουν το πιο καuτό “κρεβάτι” και αυτά είναι τα πιο ξενέρωτα!\nTreloi Κυριακή, Μαΐου 28, 2017 ενδιαφέροντα ζωδια\nΣεξ, φαντασία, φετίχ, απιστία, one night stands, έpωτας, πάθος, αγάπη… είναι όλα στις ίδιες «ποσότητες» για όλα τα ζώδια;\nΣτο σeξ δεν υπάρχουν ταμπού για έναν Υδροχόο. Του αρέσει να πειραματίζεται και θέλει να δοκιμάζει διαρκώς καινούρια πράγματα στην σeξουαλική του ζωή. Αν αισθανθεί ασφάλεια, σπάνια ένας Υδροχόος θα σε αφήσει. Τους αρέσει να συζητούν και να μοιράζονται τις σκέψεις τους στο κρεβάτι γι’ αυτό μην τον αποπάρεις αν αρχίσει την κουβέντα!\nΟ Υδροχόος έχει την ικανότητα να διαχωρίζει το σeξ από το συναίσθημα. Οι Υδροχόοι δοκιμάζουν νέες στάσεις και είναι ανοιχτόμυαλοι εραστές, όχι ιδιαίτερα τρυφεροί όμως κι αυτό γιατί αρκούνται τόσο πολύ στον εαυτό τους που περιμένουν από σένα να κάνεις το ίδιο. Αυτό δεν σημαίνει ότι σε αντιμετωπίζει σαν σeξουαλικό αντικείμενο. Του αρέσει η ποικιλία και τα προκαταρτικά παιχνίδια, γι αυτό και θα δοκιμάσει ακόμα και τραβηγμένες τεχνικές, όχι από φετιχισμό, αλλά επειδή είναι περίεργος και με πολλή φαντασία. Στο σeξ δημιουργεί έναν συνδυασμό παραδοσιακού και εκκεντρικού. Του αρέσει το σeξ στο νερό. Συνήθως επιδιώκουν τον οpγaσμό δυο φορές, έναν στοματικό κι έναν γεννητικό. Πρόσεχε γιατί ένας εξεζητημένος Υδροχόος μπορεί και να γίνει σαδιστής.\nΤο χαρακτηριστικό τους είναι ότι είναι πολύ συναισθηματικοί. Τους αρέσει να πλάθουν στο μυαλό τους ιστορίες και δίνουν μεγάλη προτεραιότητα στα συναισθήματα και την τρυφερότητα. Για να τους κατακτήσετε θα πρέπει πρώτα να αποκτήσετε ψυχική επαφή και αργότερα έpωτική. Το σeξ γι’ αυτόν συνδυάζεται με αγάπη και πόθο.\nΣτο Λέοντα που είναι και το δεύτερο ζώδιο της φωτιάς, αρέσει το σeξ όσο και στον Κριό. Με μια μικρή διαφορά. Του αρέσει να είναι κομψό, πολυτελές και άνετο. Δεν πρόκειται να τον στριμώξεις στους θάμνους που να χτυπιέσαι κάτω. Ο Λέοντας παραμερίζει τους κανονισμούς και τους τύπους με μια φυσική άνεση. Ο βασιλιάς του ζωδιακού θεωρεί τον εαυτό του βασιλιά του σeξ επίσης και για να πούμε την αλήθεια, είναι. Έχει τρομερή αυτοπεποίθηση και επιστρατεύει όλο του το σώμα, φωνή, μάτια και μαλλιά για να προσφέρει ηδονή. Όμως αν νιώσει έστω και λίγη ανασφάλεια, προτιμάει να απέχει τελείως. Αργός, αισθησιακός αλλά και τολμηρός, ξέρει να ανακαλύπτει τις έpωτικές ζώνες του συντρόφου του και να τις ικανοποιεί. Στη Λέαινα αρέσουν στάσεις που να της επιτρέπουν να βλέπει και να θαυμάζει το σώμα της. Στον άντρα Λέων, να θυμάσαι ένα πράγμα. ΠΟΤΕ μην τον χαϊδολογάς έστω και για αστείο. Έχει τεράστια αντοχή και η όρεξή του αστείρευτη.\nΕίναι ευαίσθητος και περιμένει να λαμβάνει περισσότερα απ’ όσα του δίνουν. Έχει αναπτυγμένο το σeξουαλικό ένστικτο και για να απολαύσεις το σeξ μαζί του δεν έχεις παρά να τον κάνεις να σε εμπιστευτεί. Είναι ένα από τα πιο σeξουαλικά ζώδια του ζωδιακού κύκλου.\nΑν και έχουν τη φήμη της μηχανής του σeξ, οι Σκορπιοί, συχνά, εμπλέκονται στο σeξ συναισθηματικά. Στην ουσία είναι από τα πιο σεμνότυφα ζώδια. Αν καταφέρουν να ξεπεράσουν την επιφυλακτικότητά τους, ίσως και να επιστρατεύσουν μερικές από εκείνες τις άγριες φαντασιώσεις τους. Δεν μιλούν ιδιαίτερα την ώρα του σeξ, προτιμούν να εκφράζονται με το άγγιγμα και τα μάτια. Αν ελευθερωθεί ο Σκορπιός γίνεται λάγνο σeξυ ζώο με ένταση και μυστήριο. Ξέρει ότι ο έpωτισμός είναι κι άλλα πράγματα εκτός από τη σωματική επαφή. Του αρέσει το δάγκωμα και το παιχνίδι με τη γλώσσα και κατέχει το στοματικό σeξ απόλυτα. Του αρέσει το στριπτίζ και τα καυτά αλλά κομψά εσώρουχα. Επίσης τα αρωματικά έλαια και εξωτικές λοσιόν.\nΗ πιο εκπληκτική τεχνική του είναι το σeξ χωρίς να χρησιμοποιεί τα χέρια του. Είναι συναισθηματικός, ναι, αλλά είναι επίσης και παρορμητικό ζώδιο και έτσι διαθέτει υγιέστατη σeξουαλική όρεξη. Είναι ντροπαλός κι αυτό σου αναβάλλει τα σχέδια, αλλά μόνο επειδή είσαι στην αρχή. Ειδικά η γυναίκα Καρκίνος, σπάνια θα κάνει την πρώτη κίνηση. Όμως το δικό σου πάθος και θέρμη θα δώσουν στον Καρκίνο την εκκίνηση κι από κει κι έπειτα, εκείνος θα αναλάβει τα ηνία και εσύ μπορείς πολύ απλά να παραδοθείς. Θα σε κάνει να τα δώσεις όλα. Όλοι οι Καρκίνοι έχουν πλούσιες έpωτικές φαντασιώσεις. Οι ταινίες με απαλό πορνό τον ανάβουν όμως το σκληρό πορνό τους χαλάει. Στη γυναίκα Καρκίνο αρέσει να ξαπλώνει μπρούμυτα και ο άντρας να είναι από πάνω της. Ο άντρας Καρκίνος έχει μάστερ στον χειρισμό της κλειτορίδας.\nΟι ταύροι είναι από τα πιο αισθησιακά ζώδια γι’ αυτό αντιμετώπισέ τους με την απαιτούμενη προσοχή! Μην βιάζεσαι και να είσαι έτοιμη για να δημιουργήσεις μία ιδανική ατμόσφαιρα και θα περάσεις ένα υπέροχο βράδυ!Δείξε τον απαιτούμενο ενθουσιασμό και βάλε στο πρόγραμμα και διάφορα έpωτικά παιχνίδια! Χρησιμοποίησε την κατάλληλη μουσική, ετοίμασε ένα ρομαντικό δείπνο και οπλίσου με υπομονή. Το αποτέλεσμα θα σε ανταμείψει!\nΜοιάζει ήρεμος και συγκροτημένος, όμως μέσα του η φωτιά σιγοκαίει. Αν και στην αρχή θα προτιμήσει ένα ρομαντικό απόγευμα κι ένα αποχαιρετιστήριο φιλί, απολαμβάνει το σeξ με το σωστό παρτενέρ. Δεν είναι ιδιαίτερα απαιτητικός και δεν ενθουσιάζεται με τα βρώμικα κόλπα. Δεν θα σε οδηγήσει στο εξωτικό ή το άγνωστο. Είναι πολύ ρομαντικός και ονειρεύεται το ποιοτικό σeξ. Μπορεί να αργήσει να πάρει μπρος, αλλά σίγουρα θα είναι καλύτερος από κάθε άλλον. Οι Ταύροι λατρεύουν το φαγητό κι έτσι κάθε μορφής παιχνίδι που περιλαμβάνει παγωτό στο κρεβάτι είναι σωστή κίνηση! Μπορείς να τον κρατήσεις ακίνητο με στοματικό σeξ για ώρες, ή να σε κρατήσει εκείνος. Όπως και να’ χει, ο πρώτος που θα εξαντληθεί θα είσαι εσύ.\nΈχει την πιο σeξουαλική ενεργά φαντασία!! Το συναίσθημα παίζει πολύ σημαντικό ρόλο για τον ιχθύ. Είναι αρκετά αισθησιακοί και δημιουργικοί και σίγουρα με έναν ιχθύ στο πλάι σου θα ζήσεις κάθε έpωτική σου φαντασίωση! Του αρέσουν τα έpωτικά παιχνίδια και απολαμβάνουν το σeξ κάθε στιγμή.\nΓια τους διδύμους πάντοτε είναι η κατάλληλη ώρα για σeξ όπως επίσης και το κατάλληλο μέρος! Πάντα αναζητούν τον τέλειο σύντροφο και την τέλειο εμπειρία. Γι’ αυτούς η σeξουαλική ζωή είναι μία συνεχής αναζήτηση. Το σeξ για τους διδύμους δεν έχει την απαιτούμενη σημασία αν πρώτα δεν έχουν διαπιστώσει ότι είστε η κατάλληλη σύντροφος,γι’ αυτό κορίτσια βάλτε τα δυνατά σας να τους κατακτήσετε πρώτα στο μυαλό!Και μην αφήσετε ποτέ τον εαυτό σας να θεωρείται δεδομένος για ένα δίδυμο, γιατί το χάσατε το παιχνίδι!\nΑυτό δεν σημαίνει ότι δεν αντιμετωπίζει το σeξ με χαρά και ενεργητικότητα. Φαντάσου την εικόνα εκείνης της παιχνιδιάρας βιβλιοθηκάριου που ισιώνει χαριτωμένα τα γυαλιά της και περιμένει, γέρνοντας λοξά το κεφάλι, να την πείσεις να σε ακολουθήσει στο κρεβάτι. Ή τον λογιστή σου που για μεγάλη σου έκπληξη ξαφνικά μεταμορφώνεται σε θερμόαιμο επιβήτορα κουλουριασμένος στα σεντόνια. Το σeξ με το Δίδυμο είναι πραγματική διασκέδαση. Η σπιρτάδα και η ευστροφία τους συναρπάζει. Οι Δίδυμοι είναι επικοινωνιακοί και τους αρέσουν οι… δημόσιες σχέσεις. Τουλάχιστον μερικές φαντασιώσεις τους περιέχουν τρίτο άτομο μαζί σας, τους αρέσει το βρώμικο λεξιλόγιο και το τηλεφωνικό σeξ. Επίσης Στους Δίδυμους αρέσει το στοματικό σeξ, έχουν όμως και καλή επικοινωνία και με το δονητή τους.\nΕίναι ιδιαίτερα σeξουαλικοί αν και το όνομά τους άλλο προδίδει!Είναι ντροπαλοί αν όμως κερδίσετε την εμπιστοσύνη τους τότε ένας παρθένος είναι έτοιμος να φτάσει στα άκρα.Θεωρούν την απιστία ότι δεν συνδυάζεται με την αγάπη γι’ αυτό δύσκολα θα σας την κάνουν. Σε θέματα του σeξ είναι αρκετά απρόβλεπτοι, εξαρτάται από την έpωτική παρτενέρ που έχουν δίπλα τους.\nΌχι ότι δεν κάνουν σeξ, αλλά οτιδήποτε άλλο τους είναι πιο σημαντικό. Ο Αιγόκερως χρειάζεται να είναι σε μια σοβαρή σχέση για να χαλαρώσει. Χρειάζεται ο παρτενέρ του να τον καταλαβαίνει αφού ο λόγος που κάνει σeξ δεν είναι πάντα σαφής. Η ιδέα του περιστασιακού σeξ τρομοκρατεί τον Αιγόκερω. Δεν χρειάζεται προκαταρτικά παιχνίδια και δεν του αρέσει η εξωτική ποικιλία. Από τη στιγμή που θα το κάνει με το πάσο του και θα το απολαύσει, ο ένας οpγaσμός ακολουθεί τον άλλο. Έχουν αντοχή μαραθωνοδρόμου. Με το σωστό παρτενέρ έχουν μια θαυμάσια αίσθηση χιούμορ που τους κάνει να εξερευνούν τις νέες στάσεις με το βιβλίο του σeξ στο ένα τους χέρι, και ένα τεράστιο χαμόγελο. Η γυναίκα Αιγόκερως γρατζουνάει και ουρλιάζει. Ο άντρας Αιγόκερως θα σε κρατήσει έτσι μέχρι να αρχίσεις να ουρλιάζεις εσύ.\nΞέρουν να δημιουργούν έpωτική ατμόσφαιρα και αισθησιασμό και γενικά θεωρούν τον εαυτό τους ειδικό σε αυτά τα θέματα. Ξέρουν ακριβώς πως πρέπει να φερθούν σε μία γυναίκα για να την κατακτήσουν. Χαρακτηρίζονται από πρωτοτυπία και συχνά γίνονται επιθετική στο σeξ. Είναι σeξι και τους αρέσει αρκετά συχνά να τους θυμίζουμε!!\nΔράμα είναι η λέξη κλειδί τους. Συχνά μπερδεύουν το σeξ με την αγάπη. Για τους Ζυγούς μετράει η ποιότητα περισσότερο από την ποσότητα και ίσως να μην κάνουν σeξ τόσο συχνά όσο τα άλλα ζώδια. Είναι έντονα έpωτικοί και η ομιλία κατά την έpωτική πράξη τους είναι συχνά απαραίτητη. Για να ανάψεις έναν Ζυγό πρέπει να τον περιβάλλεις με όμορφα λόγια, αναμμένα κεριά και πολυτελές περιβάλλον. Έχουν ιδιαίτερη προτίμηση στο σeξ που δεν απαιτεί μεγάλη σωματική προσπάθεια. Η γυναίκα Ζυγός είναι έντονα θηλυκή και ενστικτώδης επιδειξίας. Το ξελόγιασμα θεωρεί ότι είναι τέχνη και όχι παρενόχληση. Έχει ασυνήθιστο έλεγχο στους κολπικούς μυς και της αρέσει οποιαδήποτε θέση στην οποία τα οπίσθιά της είναι εκτεθειμένα. Οι άντρες Ζυγοί σίγουρα έχουν μια διεστραμμένη πλευρά, και είναι συχνά ηδονοβλεψίες.\nΠερισσότερα για ενδιαφέροντα, Περισσότερα για ζωδια


Συμβουλές μακιγιάζ για το πρώτο ραντεβού Εφάρμοσέ τες και θα θέλει να σε δει ξανά και ξανά\nΣυμβουλές μακιγιάζ για το πρώτο ραντεβού\nΕφάρμοσέ τες και θα θέλει να σε δει ξανά και ξανά\nΤο πρώτο ραντεβού επιτέλους έχει κανονιστεί.\nΤο περίμενες καιρό και τώρα έχει κανονιστεί. Από εκεί και πέρα αρχίζει μια σειρά διαδικασιών για το τι θα φορέσεις, ποια τσάντα θα επιλέξεις, πως θα φτιάξεις μαλλί, νύχι, μακιγιάζ.\nΚι εδώ είναι που πολλές πέφτουν στην παγίδα της υπερβολής.\nΣτο μυαλό σου κατευθείαν έρχεται η εικόνα σου για το ιδανικό βράδυ που σε περιμένει. Αν λοιπόν αυτή η εικόνα είναι σαν να είσαι έτοιμη για το ρεβεγιόν σε πολυτελέστατο ξενοδοχείο, άστο καλύτερα.\nΟι άντρες θαυμάζουν σίγουρα τα μοντέλα, αλλά την δική τους κοπέλα την προτιμούν απλή, γήινη, φυσική. Άρα για να κερδίσεις τις εντυπώσεις και να έχει η βραδιά την εξέλιξη που θέλεις, εγκατέλειψε τα σενάρια τύπου μόλις πάτησα στο κόκκινο χαλί.\nΈχεις άγχος, θέλεις να του αρέσεις, έχεις πολλά στο μυαλό σου και η κολλητή σου είναι αυτή που θα αναλάβει το ρόλο του image maker.\nΕμείς θα σου δώσουμε tips για ένα μακιγιάζ που θα τον αποπλανήσει και θα θέλει να σε δει ξανά και ξανά και ξανά....\nFoundation. Aς αρχίσουμε από τα βασικά δηλαδή το foundation και την πούδρα.\nΘυμήσου πως η επιδερμίδα σου πρέπει να φαίνεται φυσικότατη, η καλή επιδερμίδα δείχνει υγεία.\nΑπέφυγε τις μεγάλες ποσότητες , άπλωσε τη βάση, το Foundation και το concealer σωστά με ήρεμες κινήσεις σε ενυδατωμένο δέρμα και δούλεψέ το ώστε να έχεις ένα ομοιόμορφο αποτέλεσμα.\nΗ πούδρα (καλύτερα να είναι διάφανη), θα στερεώσει τα προϊόντα και θα κάνει την επιδερμίδα σου, άψογη.\nHighlighter conturing και τέτοιου είδους εφαρμογές στο πρώτο ραντεβού, καλύτερα να μην τις τολμήσεις, ειδικά αν δεν είσαι εξοικειωμένη. Οι άντρες προτιμούν τα φυσικά πρόσωπα, ενώ αν εσύ βάλεις όλη την τέχνη σου και παρουσιαστείς με μακιγιάζ υπερπαραγωγή, τότε ίσως να μην κερδίσεις τις εντυπώσεις.\nΨεύτικες βλεφαρίδες; Με τίποτε! Μπορεί να δείχνουν εντυπωσιακές στις εξόδους, αλλά σκέψου καλύτερα την απόσταση που θα έχετε στο ραντεβού.\nΘα τις εντοπίσει και δεν θα του αρέσουν. Οι άντρες δεν συμπαθούν οτιδήποτε ψεύτικο επάνω μας, θέλουν αυτό που βλέπουν να μην απέχει πολύ από την εικόνα που θα αντικρύσουν αν σε δουν χωρίς μακιγιάζ. Μην κάνεις το λάθος να δώσεις λάθος εικόνα.\nΕπέλεξε μια μαύρη μάσκαρα που θα δώσει ένταση και βάθος στο βλέμμα, αν θέλεις μπορείς να την περάσεις δύο φορές.\nΦρύδια. Απαραίτητα τα τονίζεις με το μολύβι που χρησιμοποιείς, ή κάποιο άλλο προϊόν που σε βολεύει.\nΑπέφυγε κάτι έντονο κι εδώ, απλά τόνισέ τα, ακολουθώντας τη φυσική τους γραμμή.\nΣκιές. Και τώρα να μιλήσουμε για τα μάτια, τα οποία θα καθορίσουν πολλά, μιας και όλα, στηρίζονται στα βλέμματα που θα ανταλλάξετε.\nΑν κάθεσαι στο γραφείο και φαντάζεσαι cat eye, ή μίξεις περίεργες με χρώματα έντονα, απλά το ξεχνάς. Προτίμησε μια μπεζ σκιά που θα φωτίσει το βλέφαρο και θα δώσει λάμψη στα μάτια.\nΠρόσθεσε ένα μαύρο μολύβι, ή eye liner ό,τι έχεις συνηθίσει και σε βολεύει καλύτερα, χωρίς να κάνεις έντονες γραμμές.\nΜην ξεχάσεις να κάνεις τη γωνία στο εξωτερικό κι αν χρειαστεί να τη σβήσεις με ένα πινέλο.\nΡούζ. Στα μάγουλα μπορείς να απλώσεις ρουζ σε τόνους ροδακινί, που δίνει στο δέρμα φως και εικόνα υγείας και ευεξίας. Από την άλλη το ροζ είναι σέξι και σου προσθέτει γλύκα.\nΧείλη. Και τώρα στα χείλη που είναι το δεύτερο σημαντικότερο σημείο μετά τα μάτια. Αν θέλεις να κερδίσεις τις εντυπώσεις μην επιλέξεις κόκκινο.\nΣτο φυσικό μακιγιάζ που έχεις πρόσθεσε κάτι από την παλέτα του ροζ. Καλό θα ήταν να είναι σταθερό για να μην έχεις το νου σου όλο το βράδυ, αν βγήκε το κραγιόν και χρειάζεται ανανέωση.\nΠέρασε ένα κραγιόν που ξέρεις ότι δεν θα σε προδώσει, αφού κάνεις το περίγραμμα πολύ προσεκτικά. Σημαντικό, να απλώσεις ένα balm που θα ενυδατώσει τα χείλη και θα τους δώσει την απαραίτητη ενυδάτωση.\nΑν θέλεις μπορείς να προσθέσεις lip gloss ώστε να δώσεις λάμψη και στα χείλη σου.\nΤο καλύτερο όπλο για να τον κατακτήσεις και να σε κοιτάει όλο το βράδυ, είναι το χαμόγελό σου.\nΑυτό είναι που θα ζεστάνει, θα γλυκάνει το βλέμμα σου και θα κάνει το πρόσωπό σου να λάμψει.\nΓενικά κάνε ένα μακιγιάζ κοντά σε εσένα, στο τρόπο που ντύνεσαι, στο τρόπο που ζεις.\nΜην υιοθετήσεις κάτι μόνο για την πρώτη βραδιά.\nΝα είσαι ο εαυτός σου και στο μακιγιάζ, νιώσε μια κούκλα γεμάτη αυτοπεποίθηση, άνεση και μην ξεχνάς, διασκέδασέ το όσο μπορείς!\nΜην υπερβάλλεις ούτε με τα μαλλιά, κάτι απλό και περιποιημένο αρκεί, για να σου δώσει κομψότητα και φινέτσα.\nΤο άρωμα επίσης να είναι προσεγμένο και να θυμάσαι αν σε φιλήσει όταν σε αφήσει στη πόρτα, θέλει πολύ να σε ξαναδεί!


«Εγώ Αη Στράτη δεν φοβάμαι, είναι κι αυτή μια ελληνική γωνιά...» - Ατέχνως\nΒρίσκεστε:Ατέχνως»Πολιτική»«Εγώ Αη Στράτη δεν φοβάμαι, είναι κι αυτή μια ελληνική γωνιά…»\n«Εγώ Αη Στράτη δεν φοβάμαι, είναι κι αυτή μια ελληνική γωνιά…»\nΑπό atexnos2019 atexnos2019 στο\t Ιαν 7, 2022 Πολιτική, Προτεινόμενο\n«Απ’ τα μουντρούμια και απ’ την εξορία,\nνέα του κόσμου ξεκινά η Ιστορία…»\n– Κώστας Βάρναλης, 1935.\n«Ένα τοπόσημο διχασμού και δοκιμασίας». Έτσι χαρακτήρισε ο πρωθυπουργός Κ. Μητσοτάκης τον Άη Στράτη κατά την διάρκεια επίσκεψής του στο νησί ανήμερα των Θεοφανείων.\nΠροκειμένου να «ξορκίσει» την ιστορία, ο κ. Μητσοτάκης προτίμησε να εκστομίσει μια ανιστόρητη μπούρδα προσβάλλοντας τη μνήμη χιλιάδων ανθρώπων, αγωνιστών-κομμουνιστών, που εξορίστηκαν, φυλακίστηκαν και βασανίστηκαν από την αστική τάξη και το κράτος της. Την ίδια τάξη τα συμφέροντα της οποίας πολιτικός εκπρόσωπος είναι σήμερα ο Κ. Μητσοτάκης και το κόμμα του.\nΤο νησί που ο πρωθυπουργός αποκάλεσε «τοπόσημο διχασμού» ήταν – όπως η Μακρόνησος, η Γυάρος, η Λέρος, κλπ- ένα ελληνικό «Νταχάου» στο οποίο μαρτύρησαν χιλιάδες αγωνιστές του λαού. Από την δεκαετία του 1920 μέχρι το 1962, ο Άη Στράτης ποτίστηκε με το αίμα ανθρώπων, πραγματικών ηρώων, που αγωνίζονταν για να ξημερώσουν καλύτερες μέρες για τον τόπο.\nΠου δεν υποτάσσονταν στους «εθνικούς στόχους» που όριζαν τα συμφέροντα της άρχουσας αστικής τάξης. Που το «έγκλημα» τους ήταν ότι ήταν «κομμουνιστές» και πάλευαν για δικαιοσύνη, ειρήνη και του λαού το ψωμί.\nΑνάμεσα στους χιλιάδες που εξορίστηκαν στο νησί ήταν άνθρωποι των γραμμάτων και των τεχνών, όπως οι ποιητές Κώστας Βάρναλης, Γιάννης Ρίτσος, Τάσος Λειβαδίτης, οι λογοτέχνες Μενέλαος Λουντέμης και Θέμος Κορνάρος, οι ηθοποιοί Μάνος Κατράκης και Τζαβαλάς Καρούσος, ο στρατηγός του ΕΛΑΣ Στέφανος Σαράφης και άλλοι. Υπολογίζεται ότι στην Ιστορία του στρατοπέδου πάνω από 10.000 άντρες, γυναίκες και μικρά παιδιά εξορίστηκαν εκεί.\nΟ μόνος «διχασμός» στον Άη Στράτη ήταν αυτός μεταξύ της ανθρωπιάς και της κτηνωδίας, μεταξύ της γεναιότητας των εξόριστων αγωνιστών και της βαρβαρότητας των δήμιων τους.\nΑλλά, προφανώς, όλα αυτά είναι «ψιλά γράμματα» για τον Κ. Μητσοτάκη και την κυβερνώσα παράταξη, στην οποία πρωτοστατούν τέως πρωτοπαλήκαρα του ΛΑ.Ο.Σ, υμνητές του φασίστα Μεταξά και της απριλιανής Χούντας, ακροδεξιοί λύκοι που φόρεσαν την φιλελεύθερη «προβιά». Πρόκειται για την ίδια παράταξη της οποίας στελέχη παρευρίσκονταν, μέχρι πρότινος, στις φασιστικές «γιορτές» μίσους στο Γράμμο και το Βίτσι. Της οποίας πρωτοκλασσάτο στέλεχος και σημερινός πρόεδρος της Βουλής (Κ. Τασιούλας) δήλωσε δημόσια ότι «ο Μπελογιάννης δεν αγωνίστηκε για τη δημοκρατία».\nΟι δηλώσεις του πρωθυπουργού στον Άη Στράτη είναι ενδεικτικές του φόβου της αστικής τάξης για την ιστορική αλήθεια. Αυτήν φοβούνται και προσπαθούν να «ξορκίσουν» και να την «στρογγυλέψουν» με κάθε τρόπο, ακόμη κι’ αν αυτό απαιτεί να την ποδοπατήσουν, να την ξεσκίσουν και να τη βιάσουν απροκάλυπτα.\nΌμως τίποτα δεν σβήνεται και τίποτα δεν ξεχνιέται. Και αν η άρχουσα τάξη και το πολιτικό της προσωπικό τρέμει τη νέμεση της ιστορίας, ο λαός ξέρει: «Εγώ Αη Στράτη δεν φοβάμαι, είναι κι αυτή μια ελληνική γωνιά…».\nΑη Στράτης Εξόριστοι Κυριάκος Μητσοτάκης Τόποι εξορίας\nΠροηγούμενη δημοσίευση Σαν σήμερα 7 Ιανουαρίου – Γεγονότα και πρόσωπα που έμειναν στην ιστορία\nΕπόμενη δημοσίευση Καιρός 7/1/2022: Τοπικές βροχές και στα δυτικά καταιγίδες, με μικρή πτώση της θερμοκρασίας


Έκοψε το πέoς του και το πέταξε από το παράθυρο του αυτοκινήτου για να...σώσει τον κόσμο\nΈνα σοκαριστικό περιστατικό έρχεται στη δημοσιότητα με πρωταγωνιστή έναν άντρα, ο οποίος έκοψε το πέος του και το πέταξε από το παράθυρο του αυτοκινήτου του γιατί φωνές στο ραδιόφωνο του είπαν ότι κάτι τέτοιο θα σώσει τον κόσμο\nΈνα σοκαριστικό περιστατικό έρχεται στη δημοσιότητα με πρωταγωνιστή έναν άντρα, ο οποίος έκοψε το πέος του και το πέταξε από το παράθυρο του αυτοκινήτου του γιατί φωνές στο ραδιόφωνο του είπαν ότι κάτι τέτοιο θα σώσει τον κόσμο. Ο άντρας συνελήφθη μετά από καταδίωξη από την αστυνομία την Τετάρτη στο Τενεσί των ΗΠΑ. Ο 39χρονος Τάισον Γκίλμπερτ οδήγησε τους αστυνομικούς σε μια τρελή καταδίωξη σε δύο διαφορετικές κομητείες του Τενεσί το πρωί της Τετάρτης.\nΈνας αστυνομικός σε αυτοκινητόδρομο του Τενεσί ήταν ο πρώτος που είδε ότι ο Γκίλμπερτ είχε ακρωτηριάσει το πέος του. Είδε τον 39χρονο, ο οποίος οδηγούσε γuμνός, μέσα στα αίματα, σύμφωνα με τη Daily Mail.\n«Όταν πήγα από πίσω του και άναψα τα φώτα μου, ξεκίνησε το αμάξι και αρνήθηκε να σταματήσει», είπε ο Τζόνσον. Όταν τελικά σταμάτησε, «άνοιξε την πόρτα του. Ήταν γυμνός και καλυμμένος με αίματα. Τότε έκλεισε την πόρτα και συνέχισε να οδηγεί». Μετά από μια τρελή καταδίωξη, ο Γκίλμπερτ αναγκάστηκε να κόψει ταχύτητα, καθώς τα λάστιχά του είχαν σκάσει. Δεν άργησε λίγη ώρα αργότερα η σύλληψή του.\nΠηγή: hairt, piraeuspress.gr\nΜυτιλήνη: Ανθρώπινα οστά βρέθηκαν στα σκουπίδια


Imperial 400 Motor Inn Needles, Ξενοδοχείο null. Περιορισμένη προσφορά !\n« Επιστροφή Imperial 400 Motor Inn\nΔείτε κι άλλες φωτογραφίες Επιβεβαίωση τιμών και διαθεσιμότητας : Imperial 400 Motor Inn: Check in :\nΔείτε τις τιμές Imperial 400 Motor Inn - Περιγραφή Οικονομικό ξενοδοχείο, τοΔιαβάστε τη συνέχεια\nImperial 400 Motor Inn παρέχει όλες τις ανέσεις όπως n.a.. Βρίσκεται στην διεύθυνση 644 West Broadway Street στα νοτιο-ανατολικά της πόλης, σε απόσταση μονάχα 17 λεπτά περπατώντας από το κέντρο.Με 32 δωμάτια όλων των κατηγοριών, (από Room ως και Room), το ξενοδοχείο Imperial 400 Motor Inn προτείνει τιμές που ξεκινούν από 32 Ευρώ. Διαθέτει επίσης υπάρχει κοντά γήπεδο του golf.Ανήκει στην αλυσίδα ξενοδοχείων WV.\nImperial 400 Motor Inn στιλ:\nImperial 400 Motor Inn παροχές και υπηρεσίες\nΕπιβεβαίωση τιμών και διαθεσιμότητας : Imperial 400 Motor Inn: Check in :


Παναθηναϊκή Άποψη: Ο «άγιος» Λέτο είναι εδώ και πάλι! (VID)\nΟ «άγιος» Λέτο είναι εδώ και πάλι! (VID)\nΣ' ένα κακό ποιοτικά παιχνίδι, ο Παναθηναϊκός όπου δεν ήταν καλός στη διάρκεια του αγώνα, κατάφερε να κερδίσει με 1-0 τον Πανιώνιο. Λυτρωτής για τους «πράσινους» ήταν για μια ακόμα φορά ο συνήθης ύποπτος τους, ο Σεμπάστιαν Λέτο δηλαδή με τέρμα του στο 78' του ματς.\nΣτο «Απόστολος Νικολαΐδης» ο Παναθηναϊκός αντιμετώπισε τον Πανιώνιο για την προτελευταία αγωνιστική των play off της Superleague. Η ομάδα του Αντρέα Στραματσόνι ήθελε πάση θυσία τη νίκη για να παραμείνει ζωντανή στο κυνήγι της πρώτης θέσης αυτού του μίνι πρωταθλήματος. Παρά το γεγονός ότι ο αγώνας ήταν ιδιαίτερα σημαντικός, ο Παναθηναϊκός για μια ακόμα φορά φέτος δεν μπόρεσε να δείξει ανωτερότητα και ήταν ιδιαίτερα προβληματικός. Ναι μεν είχε την κατοχή της μπάλας, όμως δεν μπορούσε να την αξιοποιήσει, καθώς επιθετικά κάτι του έλειπε. Ο κόσμος δεν έβλεπε κάτι θετικό και άρχισε τις αποδοκιμασίες, μέχρι που ο Σεμπάστιαν Λέτο εκμεταλλεύτηκε μια από τις λίγες αμυντικές αδράνειες του Πανιωνίου και πέτυχε το νικητήριο γκολ της ομάδας του.\nΜέχρι το διάστημα που ο Παναθηναϊκός κυνηγούσε το γκολ, ο Πανιώνιος έπαιζε παθητικά και κυνηγούσε την κόντρα για να «κλέψει» το παιχνίδι. Ωστόσο χάρις κυρίως στην εξαιρετική παρουσία του Ροντρίγκο Μολέδο κάτι τέτοιο απωθήθηκε με αποτέλεσμα τα πράγματα να μην γίνουν ακόμα πιο δύσκολα για τους «πράσινους». Πλέον και μετά από αυτό το 1-0 στον Παναθηναϊκό θέλουν μια ισοπαλία στο ΟΑΚΑ (ΑΕΚ-ΠΑΟΚ) και έπειτα την τελευταία αγωνιστική να κερδίσουν στην Τούμπα τον ΠΑΟΚ. Μόνο σε αυτή την περίπτωση η ομάδα του Αντρέα Στραματσόνι θα βγει στην πρώτη θέση των play off. Τέλος, να αναφέρουμε ότι ούτε στην τελευταία αγωνιστική θα έχει τους Μπεργκ και Βιγιαφάνες στη διάθεσή του ο Ιταλός τεχνικός.\nΟ Παναθηναϊκός στο πρώτο ημίχρονο δεν μπορούμε να πούμε ότι... έπνιξε τον Πανιώνιο και τον έκλεισε στην περιοχή του. Οι «πράσινοι» πριν την έναρξη του παιχνιδιού καιγόντουσαν για το τρίποντο της νίκης, ωστόσο από το πρώτο ημίχρονο θα έχουν να θυμούνται μόνο την κατοχή της μπάλας. Ελάχιστες φάσεις μπροστά από την εστία του Γιαννιώτη (όπως τα σουτ των Αμπέντ και Λέτο), ενώ παράλληλα το τριφύλλι κινδύνεψε δύο φορές να δεχθεί γκολ σε αντεπιθέσεις, όμως ο Ροντρίγκο Μολέδο απώθησε τον κίνδυνο και στις δύο αυτές φάσεις. Αν μπορούμε να βγάλουμε ένα συμπέρασμα από αυτό το πρώτο μέρος, τότε σίγουρα αυτό είναι ότι οι «πράσινοι» δυσκολεύονται πολύ στην κλειστή άμυνα του Πανιωνίου. Μια ομάδα που κυνήγησε και τα 45 λεπτά την κόντρα για να κάνει τη ζημιά στον Παναθηναϊκό.\nΣτο δεύτερο ημίχρονο τα δεδομένα άλλαξαν και οι παίχτες του Αντρέα Στραματσόνι μπήκαν πολύ πιο δυνατά χάνοντας μέχρι το 50' δύο καλές ευκαιρίες με Πέτριτς και Λέτο για να ανοίξουν το σκορ. Παράλληλα είχε προηγηθεί και η απάντηση του Πανιωνίου μ' ένα σουτ του Καθάριου. Στη συνέχεια ο Παναθηναϊκός προσπαθούσε με ακόμη περισσότερη πίεση να φτάσει στο πολυπόθητο γκολ. Ωστόσο και πάλι επικρατούσε το ίδιο σκηνικό με τους «πράσινους» να κυκλοφορούν την μπάλα αλλά να μην έχουν επιθετικές ιδέες. Έτσι, ο Αντρέα Στραματσόνι προσπάθησε μέσω των αλλαγών του να αλλάξει το ρυθμό του αγώνα. Τελικά, η απόλυτη λύτρωση θα έρθει στο 78' από τον Σεμπάστιαν Λέτο, ο οποίος εκμεταλλεύτηκε την στραβοκλωτσιά του Πέτριτς και έκανε το 1-0 για τον Παναθηναϊκό. Στη συνέχεια οι «πράσινοι» προσπαθούσαν να ροκανίσουν τον χρόνο, σημειώνοντας μια φάση με τον Πέτριτς, ωστόσο ο Γιαννιώτης ήταν σε ετοιμότητα.\nΤελικά, ο Παναθηναϊκός κατάφερε να κρατήσει μέχρι το τέλος του αγώνα αυτό το 1-0 και να πετύχει παράλληλα μια πολύ σημαντική νίκη. Νίκη που τον ανεβάζει στη δεύτερη θέση του βαθμολογικού πίνακα με 9 βαθμούς και που παράλληλα τον αφήνει ζωντανό για τη διεκδίκηση της πρωτιάς στο μίνι αυτό πρωτάθλημα.\nΠαρά το γεγονός ότι ο Ροντρίγκο Μολέδο ήταν εκ των κορυφαίων του αγώνα και δεν άφησε να περάσει τίποτα στην άμυνα όσες φορές χρειάστηκε, το βραβείο του mvp δεν το κατακτάει ο Βραζιλιάνος. Αυτός που πρέπει να το πάρει δεν θα μπορεί να είναι άλλος εκτός από το αγαπημένο παιδί της κερκίδας, δηλαδή ο Σεμπάστιαν Λέτο. Καλές οι αμυντικές προσπάθειες, ωστόσο κανείς στον Παναθηναϊκό δεν μπορούσε να λύσει την άμυνα του Πανιωνίου, με τον Αργεντινό να το κάνει περίφημα στο 78' της αναμέτρησης.\nΟ Αντρέα Στραματσόνι σήμερα παρέταξε την ομάδα του με αρκετές αλλαγές στο σχήμα της. Από την μία είχε τρεις απουσίες (Ταυλαρίδη, Μπεργκ, Βιγιαφάνες) και από την άλλη αποφάσισε για δικούς του λόγους σ' ένα τόσο σημαντικό παιχνίδι να βάλει τελείως διαφορετικά μπακ (αριστερά και δεξιά), να επαναφέρει τον Εβαντζελίστα στο κέντρο μαζί με τους Ζέκα και Αμπέντ, ενώ τέλος να ξεκινήσει βασικό τον Παναγιώτη Βλαχοδήμο. Ο Ιταλός δείχνει να μην έχει κατασταλάξει σε μια ενδεκάδα ακόμα, η οποία θα έχει μικρές αλλαγές ανά ματς και η εικόνα του τριφυλλιού προβληματίζει και γι' αυτό το λόγο. Όπως καταλαβαίνετε δεν θα βάλουμε καλό βαθμό στον «Στράμα». Συγκεκριμένα με άριστα το 10 παίρνει 6. Η ομάδα πρέπει καθαρά να βελτιωθεί!\nΟ διαιτητής του αγώνα, Γιώργος Κύζας, μπορούμε να πούμε ότι προχώρησε σε μια αρκετά καλή διαιτησία. Δεν καθόρισε με τα σφυρίγματα το αποτέλεσμα του παιχνιδιού και σε καμία περίπτωση δεν θεωρείται αρνητικός πρωταγωνιστής. Ωστόσο το μοναδικό σοβαρός λάθος που του χρεώνω προσωπικά είναι το τάκλιν του Καθάριου πάνω στον Πέτριτς, το οποίο δεν χρεώθηκε με κίτρινη κάρτα, όπου θα ήταν και η δεύτερη για τον Έλληνα παίχτη του Πανιωνίου.\nΠαναθηναϊκός (Στραματσόνι): Στιλ, Μαρινάκης (Μέστο 64'), Μολέδο, Κουτρουμπής, Χουχούμης, Ζέκα, Αμπέντ (Μπουμάλ 73'), Εβαντζελίστα, Βλαχοδήμος (Κλωναρίδης 59'), Λέτο, Πέτριτς\nΠανιώνιος (Ουζουνίδης): Γιαννιώτης, Βλάχος, Ρισβάνης (Πατσατσόγλου 42'), Οικονόμου, Τασουλής, Καθάριος, Σιώπης (Βιλάλμπα 82'), Χαλκιαδάκης, Κόρμπος, Μασούρας, Μπαργκάν (Αργυρόπουλος 74')\nΔείτε τo γκολ:\nΑναρτήθηκε από Δημήτρης Πράσινος στις 10:33:00 π.μ.


Αντετοκούνμπο: "Ωριμάζουμε σαν ομάδα" – 24ωρο\nΑντετοκούνμπο: "Ωριμάζουμε σαν ομάδα"\nΧαρούμενος από τη νίκη των Μπακς επί των Ράπτορς, αλλά κι ικανοποιημένος από την εμφάνιση της ομάδας του στο Τορόντο εμφανίστηκε ο Γιάννης Αντετοκούνμπο, μετά το τέλος του αγώνα των “Ελαφιών” με τους “Πτερόσαυρους”.\nΟ Γιάννης Αντετοκούνμπο ήταν εντυπωσιακός κόντρα στους Ράπτορς, χαρίζοντας τη νίκη στους Μπακς μέσα στο Τορόντο. Μετά το τέλος του αγώνα, ο Έλληνας φόργουορντ στάθηκε στην πολύ καλή δουλειά που έκανε συνολικά η ομάδα του.\n“Δεν τους είχαμε νικήσει εδώ και καιρό, επομένως αυτή η νίκη μας κάνει να αισθανόμαστε καλύτερα. Είναι σπουδαία ομάδα. Κάναμε πραγματικά καλή δουλειά στην κυκλοφορία της μπάλας, στην άμυνα. Παίξαμε μαζί, παραμείναμε ψύχραιμοι και πήραμε μία δύσκολη νίκη. Δείξαμε ότι ωριμάζουμε ως ομάδα, εμπιστευτήκαμε ο ένας τον άλλον”, τόνισε ο Αντετοκούνμπο.


Άρης-Ηρακλής 83-78: Ο Κέλι το έστειλε στην παράταση κι ο Κάουαν υπέγραψε τη νίκη\nΟ Άρης πήρε στην παράταση το ντέρμπι της Θεσσαλονίκης με 83-78 επί του Ηρακλή την Κυριακή στο Nick Galis Hall, με τον Τζέιμς Κέλι, να αποδεικνύεται ο νέος του ηγέτης!\nΟ Αμερικανός θύμισε, ειδικά στο πρώτο μισό κάτι από… Ρόι Τάρπλεϊ με 17 από τους συνολικά 29 του πόντους στο σημείο που ο Άρης δεν είχε καμία άλλη λύση, αλλά όταν μπήκαν στην εξίσωση κι άλλοι συμπαίκτες του, η ομάδα του Γιάννη Καστρίτη, έδειξε τη δυναμική της.\nΣτο ντεμπούτο του Κώστα Μέξα στην Basket League, ο Ηρακλής ήταν εντυπωσιακός στο πρώτο μισό, απάντησε με επιμέρους σκορ 23-1, στο 12-4, ξεκίνημα του Άρη και προηγήθηκε και με +14 (34-20) πριν τελείωσει το ημίχρονο 37-32 (με 7 σερί πόντους του Κλόμπουτσαρ για τους γηπεδούχους).\nΟ Ράιαν Τέιλορ είχε προλάβει να πετύχει 10 πόντους σε 3:45 αγώνα με 3/3 τρίποντα, ο Αγραβάνης (11π.) με τον Παπαδάκη (11π.) ήταν σταθερά καλοί, αλλά δεν υπήρχε απάντηση στο κρεσέντο του Κέλι.\nΠάντως ο Ηρακλής άντεξε την αντεπίθεση του Άρη στην τρίτη περίοδο, επέστρεψε και πήρε προβάδισμα έξι πόντων, 67-73 με 1:50 για το τέλος της κανονικής διάρκειας του αγώνα.\nΟ Γιάκα Κλόμπουτσαρ, στο δικό του ντεμπούτο με τον Άρη, είχε 15 πόντους και μείωσε με τρεις βολές, σε 70-73 πριν ο Τζέιμς Κέλι ισοφαρίσει με γκολ φάουλ στο 73-73 στα 35”.\nΟ αγώνας πήγε στην παράταση, όπου ο Κάουαν πέτυχε 6 πόντους, ο Γουίλιαμς 4 και ο Άρης ξέφυγε 83-75, πριν μειώσει με τρίποντο ο Ντάγκλας στο τελικό 83-78.\nΉταν ένα σκληρό παιχνίδι, γεμάτο πάθος και ένταση στο σχεδόν γεμάτο Nick Galis Hall.\nΟι δύο ομάδες έκαναν από 23 λάθη, ενώ έλειψαν οι συνεργασίες (ειδικά από τον Άρη) και κυριάρχησε το ταλέντο και οι προσωπικές προσπάθειες.\nΣτους 11 πόντους έφτασε ο Τζούιστον με προσφορά στην ανατροπή της τρίτης περιόδου για τον Άρη, με 12 τελείωσε ο Κάουαν και με 11 ο Γουίλιαμς.\nΟ Ντάγκλας πήρε την “μπαγκέτα” του Ηρακλή στο δεύτερο μισό, όπως συνηθίζει, όταν πέτυχε 17 από τους 19 πόντους του.\nΣτους 10 έμεινε ο Τέιλορ που αντιμετώπισε και πρόβλημα τραυματισμού από το πρώτο μέρος, άλλους τόσους είχε ο Γούλριτζ, στην αφύπνιση των παικτών που ήταν υπό αντικατάσταση.\nΟ Άρης βελτίωσε το ρεκόρ του σε 3-4, ο Ηρακλής έπεσε στο 1-5, στη δεύτερη φετινή του ήττα στην παράταση, κι ενώ σε 40άλεπτο, δεν έχει χάσει κανέναν αγώνα με περισσότερους από τρεις πόντους διαφοράς!!!\nΤα δεκάλεπτα: 13-16, 32-37, 60-56, 73-73 (κ.α.) 83-78 (παρ.)\nΌλα τα video από τον αγώνα Άρης-Ηρακλής\nΠροηγούμενοΤα highlights του Λάρισα-Περιστέρι (video)\nΕπόμενοΤα highlights του Άρης-Ηρακλής (vids)\nO Τόμας Γκιέλο έκλεψε την παράσταση στον αγώνα της Κυριακής, ανάμεσα στο Περιστέρι και την ΑΕΚ, 101-81, για τη 12η αγωνιστική της Stoiximan Basket League! O...


Αναστάσιος: Ὁ Μέγας Παρακλητικὸς Κανὼν - Ἀρχιεπίσκοπος Αὐστραλίας Στυλιανός Χαρκιανάκης\nὉ Μέγας Παρακλητικὸς Κανὼν - Ἀρχιεπίσκοπος Αὐστραλίας Στυλιανός Χαρκιανάκης\nἈρχιεπίσκοπος Αὐστραλίας Στυλιανός Χαρκιανάκης\nΓνωρίζεις τις βλάσφημες και αιρετικές του απόψεις για τον αναμάρτητο Υιό και Λόγο του Θεού.\nΓνωρίζεις για τη μήνυση που υπέβαλλε σε βάρος του ο μακαριστός Φλωρίνης.\nΓνωρίζεις το μέγα σάλο που εδώ και πολλά χρόνια έχει εκδηλωθεί για την προβληματική του αρχιεπισκοπεία.\nΚαι όμως τον προβάλλεις. Λίγη τσίπα, λίγη ευαισθησία από τη μεριά σου δεν υπάρχει;\n4 Αυγούστου 2018 - 11:46 π.μ.\nΠρος κ. Ιστολόγο με αφορμή τους αφοριστικούς λόγους του 11.46\n«Θεοφιλέστατη Σοφία Αλεξάντροβνα (Θεοφιλέστατε Αναστάσιε Κωστόπουλε)\nΗ ειρήνη και η ευλογία του Θεού να είναι με …..\nΕύχομαι αυτός ό λόγος του Θεού να είναι παρηγοριά καί βέβαιη ελπίδα σας. Οτιδήποτε επιτρέψει εκείνος, δεχθείτε το με εμπιστοσύνη, διότι το θέλημα του είναι αγαθό καί τέλειο. Οί άγιοι Μάρτυρες υπέμειναν τα βασανιστήρια με ελπίδα καί ό Κύριος δεν τους ντρόπιασε, αλλά τους δόξασε καί δοξάστηκε μέσω αυτών. Τα ίδια λόγια του Σωτήρος προορίζονται για σας, αν ακολουθήσετε τα βήματα τους. Κι αυτό πού είναι το πιο πολύτιμο άπ’ όλα είναι ή άφραστη χαρά της αιώνιας σωτηρίας, πού θα λάβετε μέσω της χάριτος του μεγάλου Θεού μας καί Λυτρωτού, Ιησού Χριστού.\nΌ αμαρτωλός ιερομόναχος Νεκτάριος 23Ίανουρίου1923.»\nΑγαπητέ κ. Αναστάσιε οι επαγγελματίες χάκερ όπως έγραψε πρόσφατα έγκριτος θεολόγος και σπουδαίος συγγραφέας μόνο να λοιδορούν και να κτυπούν γνωρίζουν. Μην τους ακούς. Άστους στην μιζέρια τους και την κακότητά τους!\n4 Αυγούστου 2018 - 2:15 μ.μ.\nΤσίμπα δεν διαθέτη ο συκοφάντης αυτός του Αυστραλίας.\nΑπό πότε η οποιαδήποτε καταγγελία έχει θέση κατηγορίας.\nΠου και πότε καταδικάσθηκε ο Αυστραλίας Στυλιανός.\nΠολλοί φανατικοί φαντασιόπληκτοι υπάρχουν σε αυτό τον τόπο.\nΣυνέχιζε να βάζεις ορθόδοξα άρθρα και μην ακούς τους κάθε λογής ταλιμπανιστες του χριστιανικού χώρου.\n4 Αυγούστου 2018 - 2:58 μ.μ.\nΟ Καντιώτης κύριε κατήγορε είναι η συνείδηση ή η έκφραση της ορθόδοξης θεολογίας. Ο Στυλιανός είναι από τους σημαντικούς ΘΕΟΛΟΓΟΥΣ της εποχής μας.\n4 Αυγούστου 2018 - 3:03 μ.μ.\nΔιάβασα και μαθήτευσα στα του Μ. Παρακλητικού Κανόνα. Πουθενά δεν διαπίστωσα κάτι από τα όσα αναφέρει ο πρώτος των σχολιαστών.\nΑνάλογα με τα γυαλιά που φορά κάθε ένας βλέπει και τον Στυλιανό. Το γράφω αυτό διότι στα όσα λέγει αυτός πολλοί αντιοικομενιστές χρησιμοποιούν κείμενά του και δηλώσεις του για να υπεραμυνθούν των ιδεοληψιών τους.\nΤελικά πότε είναι πότε δεν είναι κακός ο Στυλιανός;\n4 Αυγούστου 2018 - 4:24 μ.μ.\nΠρος: 4 Αυγούστου 2018 - 11:46 π.μ.\nΔεν λαμβάνω υπόψιν υποδείξεις ανωνύμων και δεν καταδέχομαι να τους απαντήσω.\n4 Αυγούστου 2018 - 4:46 μ.μ.\nΜα και εσείς κ. Κωστόπουλε δεν το γνωρίζεται ότι οι ευσεβιστές βγάζουν καντήλες και μόνο στο άκουσμα του Αυστραλίας Στυλιανού πόσο και να διαβάσουν κάτι από αυτά που λέει.\n4 Αυγούστου 2018 - 6:51 μ.μ.\nΤο θέμα εδώ δεν είναι οι όποιες απόψεις του κ. Στυλιανού αλλά ένα κείμενό του για τις Παρακλήσεις. Και πιο συγκεκριμένα για το ότι αποτελούν προϊόν μετανοίας μιας αμαρτωλής ψυχής. Οι απόψεις του Αρχιεπισκόπου είναι γνωστές, ο μακαριστός Σωτηρόπουλος που τόλμησε (sic) να τον ελέγξει τιμωρήθηκε για εισπήδηση (κανονικό παράπτωμα κληρικών κι όχι λαϊκών). Αλλά όλα αυτά αποτελούν άλλο θέμα...\n4 Αυγούστου 2018 - 8:03 μ.μ.\nΥπάρχει μία πολύ θετική ενέργεια που έκανε στο πρόσφατο παρελθόν ο Αρχιεπίσκοπος Αυστραλίας κ. Στυλιανός. Παραιτήθηκε από την θέση του Προέδρου της Επιτροπής Διαλόγου μεταξύ Ορθοδόξων - Ρωμαιοκαθολικών, καί έστειλε επιστολή στον Οικουμενικό Πατριάρχη, με την οποία τού κατήγγειλε την παραπλανητική και απαράδεκτη συμπεριφορά των Παπικών, πού ήθελαν να επιβάλουν οπωσδήποτε τις απόψεις τους.\nΟ Πατριάρχης τόν πίεσε να παραμείνη, αλλά ο κ. Στυλιανός αγανακτισμένος με τους παπικούς επέμεινε στην παραίτηση του.\n5 Αυγούστου 2018 - 3:23 μ.μ.\nΜπράβο στον πρώτο ανώνυμο.\nΟ κ. Κωστόπουλος αν θέλει την σωτηρία της ψυχής του, ας τον ακούσει και δεν θα το μετανοιώσει. Η αφαίρεση του γραπτού του Στυλιανού είναι η καλύτερη ενέργεια. Δεν θα τον ωφελήσουν σε τίποτα να ακούει ανώνυμους ταλιμπάν του "στυλιανισμού" και κάθε άλλου ψευτοπροοδευτισμού.\n12 Αυγούστου 2018 - 1:40 μ.μ.\nΜην στρεβλώνεις ανώνυμε 4 Αυγούστου 2018 - 2:15 μ.μ.\nτους λόγους του ιερομόναχου Νεκτάριου.\nΔεν τους είπε ο ιερομόναχος Νεκτάριος για όσους ελέγχουν τον Στυλιανό.\nΠάψε να παίζεις με πράγματα που δεν παίζουμε.\n12 Αυγούστου 2018 - 1:42 μ.μ.


«Μπορούμε»: η σημασία μιας λέξης | Protagon.gr\nΟ Κυριάκος Μητσοτάκης και πίσω το σύνθημα «Μπορούμε» | Achilleas Chiras / SOOC\nΣε μια εποχή που τα όνειρα είναι φτωχά και μετρημένα, που οι δυσκολίες είναι καθημερινότητα, οι άνθρωποι δεν ονειρεύονται αυτά που μπορούν. Ονειρεύονται αυτά που θέλουν. Και την Ελλάδα που θέλουν\nΧριστίνα Πουτέτση 17 Σεπτεμβρίου 2018, 06:43\nΟ Κυριάκος Μητσοτάκης και πίσω το σύνθημα «Μπορούμε»\nΜια λέξη: «Μπορούμε». Να φωτίζεται στις μεγάλες οθόνες δεξιά και αριστερά από τον Κυριάκο Μητσοτάκη, στο Βελλίδειο.\nΜια λέξη. Με θετικό πρόσημο, παροτρύνει, δίνοντας ένα αίσθημα ασφάλειας. Συγκαταβατικά, μετρημένα. Χτυπημένη με bold γραμματοσειρά υπολογιστή.\nΤο να βρεις τη λέξη που θα συμπυκνώσει όλα αυτά που θέλεις να επικοινωνήσεις σε ένα ακροατήριο, είναι ένα από τα «κλειδιά» για να περάσεις τα υπόλοιπα μηνύματα. Εφόσον, φυσικά, υπάρχουν ουσιαστικά μηνύματα.\nΌμως για να γίνει η λέξη το όχημα για τα υπόλοιπα, πρέπει να έχει ορμή, δύναμη.\nΣτο «Yes, we can!» («Ναι, μπορούμε!») του Μπαράκ Ομπάμα στην προεδρική εκστρατεία του 2008, το «Ναι» κάνει όλη τη διαφορά. Όπως και το θαυμαστικό. Γιατί δηλώνει σιγουριά. Οτι θα τα καταφέρουμε.\nΔέκα χρόνια μετά, σε μια άλλη χώρα, όπως και σε μια άλλη εποχή, γεμάτη δυσπιστία και με πολλά π-(μ)-αθήματα από ελπίδες που αποδείχθηκαν φρούδες και λόγια που μόνο παχιά έμειναν, το στοίχημα είναι να εμπνεύσεις. Ισορροπημένα. Ρεαλιστικά. Κυρίως να εμπνεύσεις εμπιστοσύνη, αλλά και πίστη για το καλύτερο. Με τα πόδια στη γη. Μια «γειωμένη» ελπίδα.\nΛίγες ημέρες πριν από τη ΔΕΘ, σε συνέντευξή του σε τηλεοπτικό κανάλι, ο κ. Μητσοτάκης, σε μια ίσως από τις λίγες στιγμές που οποιοσδήποτε πολιτικός γίνεται για το ακροατήριο περισσότερο άνθρωπος, είχε πει: «Θα υπάρχει μια κατηγορία, ξέρετε, συμπολιτών μας οι οποίοι θα μας ψηφίσουν τελικά μην έχοντας πολύ υψηλές προσδοκίες. Το αναγνωρίζω αυτό απόλυτα, περπατάω στον κόσμο, ξέρω την καχυποψία η οποία υπάρχει. Θα ήθελα πραγματικά, μετά τις εκλογές, εφόσον μας εμπιστευθεί ο ελληνικός λαός, αυτούς τους ανθρώπους να τους εκπλήξω ευχάριστα. Δεν σταματάει η άσκηση της διακυβέρνησης το βράδυ των εκλογών. Τότε αρχίζει».\nΕίναι κοινή διαπίστωση το μεγάλο ποσοστό των αναποφάσιστων στις δημοσκοπήσεις. Είναι κοινή διαπίστωση επίσης το μέγεθος της απογοήτευσης για το πολιτικό προσωπικό της χώρας και για τη συνέπεια μεταξύ προεκλογικών λόγων και μετεκλογικών πράξεων.\nΠαρ’ όλα αυτά ένα σύνθημα θα πρέπει να ξεφύγει από την ενοχή και να δηλώσει αυτοπεποίθηση. Για να κερδίσει το ακροατήριο. Να το κάνει να «ανοίξει την πόρτα» για να ακούσει και τα τεχνικά ζητήματα. Να αγγίξει το συναίσθημα.\nΣε μια εποχή που τα όνειρα είναι φτωχά και μετρημένα, που οι δυσκολίες είναι καθημερινότητα, οι άνθρωποι έχουν ανάγκη να αναζητήσουν ή να ξεκλειδώσουν τη θετική ενέργεια, σε ατομικό και συλλογικό επίπεδο.\nΟι άνθρωποι όμως δεν ονειρεύονται αυτά που μπορούν. Αυτά τα μετρούν στο τέλος κάθε μέρας.\nΟι άνθρωποι ονειρεύονται αυτά που θέλουν.\nΚαι την Ελλάδα που θέλουν…


Χρονολογώντας στιγμιότυπα Λιβάδι Χρονολογώντας\nΟ Άιφελ είχε πάρει άδεια για να σταθεί ο πύργος επί 20 έτη· προοριζόταν για να διαλυθεί τοόταν η ιδιοκτησία του θα είχε επανέλθει στον Δήμο Παρισιού. Ο ατράνταχτος εγκαινιάστηκε στις 31 Μαρτίου και άνοιξε για το κοινό στις 6 Μαΐου Η πρώτη ΔΜΟ έγινε στη Ρουμανία με ανάμιξη επτά χωρών. Το FBackup είναι ένα δωρεάν λογισμικό δημιουργίας αντιγράφων ασφαλείας, και δεν το συνιστούμε για δημιουργία αντιγράφου ολόκληρου του συστήματος πλήρες αντίγραφο. Εκτιμήσεις του ανέμου[ Επεξεργασία επεξεργασία κώδικα ] Κατά την στιγμή που χτίστηκε πολλοί έμειναν άναυδοι από το τολμηρό σχήμα του. Ο Άιφελ και οι μηχανικοί του σαν έμπειροι κατασκευαστές γεφυρών, κατάλαβαν πόσο σημαντικό ρόλο έπαιζε ο άνεμος, και ήξεραν πως αφού ήθελαν να φτιάξουν την μεγαλύτερη δομή στον κόσμο έπρεπε να είναι σίγουροι πως θα αντέχει στον άνεμο.\nH Ριάνα στηρίζει Αρσεναλ, Οζίλ (pics & vid)\nΕφόσον καθορίσετε την εργασία δημιουργίας αντιγράφων ασφαλείας μπορείτε να το κάνετε όποτε θέλετε χειροκίνητα πατώντας το κουμπί Δημιουργία αντιγράφων ή F6 , ή να το προγραμματίσετε να γίνεται αυτόματα προγραμματισμένα. Κύρια χαρακτηριστικά Είναι δωρεάν για προσωπική και εμπορική χρήση. Αφού τα φορτώσετε στο FBackup, αυτά τα πρόσθετα θα εισάγουν στη λίστα των Προκαθορισμένων Αντιγράφων τις πηγές που χρειάζονται για να μπορούν να δημιουργήσουν αντίγραφα για το συγκεκριμένο πρόγραμμα. Για κάθε αντιγραφή που εκτελείτε, μπορείτε να καθορίσετε μία ενέργεια να εκτελεστεί πριν ή μετά την δημιουργία των αντιγράφων ασφαλείας. Ο πύργος εγκαινιάστηκε στις 31 Μαρτίου και άνοιξε για το κοινό στις 6 Μαΐου Το FBackup το κάνει εύκολο για σας, προσφέροντας φιλικό περιβάλλον. Ο Άιφελ και οι μηχανικοί του σαν έμπειροι κατασκευαστές γεφυρών, κατάλαβαν πόσο σημαντικό ρόλο έπαιζε ο άνεμος, και ήξεραν πως αφού ήθελαν να φτιάξουν την μεγαλύτερη δομή στον κόσμο έπρεπε να είναι σίγουροι πως θα αντέχει στον άνεμο. Συλημένος ώς το κόκαλο Λατρευόταν ως ήρωας ο νεκρός της Αμφίπολης. Που θέλετε να αποθηκεύσετε το αντίγραφο ασφαλείας τον προορισμό. Αυτό σημαίνει ότι μπορείτε να γλιτώσετε λεφτά με το να μη χρησιμοποιείτε κάποιο άλλο πρόγραμμα δημιουργίας αντιγράφων ασφαλείας το οποίο και θα έπρεπε να πληρώσετε. Ξεκινάτε μία νέα δημιουργία αντιγράφων, επιλέγετε τι, που, πως και πότε θέλετε να δημιουργήσετε τα αντίγραφα, και η δημιουργία αντίγραφων είναι έτοιμη να γίνει.\nΕάν ένα αρχείο είναι σε χρήση από άλλο πρόγραμμα την στιγμή της δημιουργίας αντιγράφων, το FBackup θα μπορέσει να δημιουργήσει αναπαράσταση αυτού του αρχείου, διότι χρησιμοποιεί την υπηρεσία Amount Shadow Service που προσφέρουν τα Windows. Το FBackup είναι ένα δωρεάν λογισμικό δημιουργίας αντιγράφων ασφαλείας, και δεν το συνιστούμε για δημιουργία αντιγράφου ολόκληρου του συστήματος πλήρες αντίγραφο. Εάν θέλετε να μας βοηθήσετε να μεταφράσουμε την ιστοσελίδα σε κάποια άλλη γλώσσα, μπορείτε να το κάνετε πηγαίνοντας στη σελίδα Γλώσσες. Προεπιλεγμένη τοποθεσία στην οποία θα αποθηκευτούν τα αντίγραφα των αρχείων σας είναι το συγκεκριμένο μέρος. Συνεπώς, είχε ταφεί εκεί μια εξέχουσα προσωπικότητα, σύμφωνα με την χθεσινή ενημέρωση της γ. Πως θέλετε να κάνετε τα αντίγραφα ασφαλείας κάνοντας αντίγραφα ασφαλείας σε μορφή zip ή όμοια αντίγραφα των πρωτοτύπων. Ολο το μνημείο μπορεί να ήταν και επισκέψιμο στην εποχή που κτίστηκε τουλάχιστον μέχρι την μαρμάρινη άνθιση του νεκρικού θαλάμου. Το FBackup αυτόματα ελέγχει για ενημερώσεις κάθε εβδομάδα, έτσι θα ξέρετε πότε μια νέα έκδοση είναι διαθέσιμη. Δωρεάν πρόσθετα δημιουργίας αντιγράφων.\nVideo: After the Νew Wave 1059*Rita Antonopoulou~Sintarta 7.11\n25.01.2018 : 22:29 Shaktitilar:


BEE FEED ΤΡΟΦΗ ΜΕΛΙΣΣΩΝ (1ΚΙΛΟ) • AlfaVet\nBEE FEED ΤΡΟΦΗ ΜΕΛΙΣΣΩΝ (1ΚΙΛΟ)\nΚωδικός προϊόντος: 114-0001.\nΚατηγορίες: ΕΞΟΠΛΙΣΜΟΣ-ΜΕΛΙΣΣΟΚΟΜΙΑΣ, ΤΡΟΦΕΣ ΜΕΛΙΣΣΟΚΟΜΙΑΣ.\nΗ BEE FEED παρασκευάζεται από 100% κρυσταλλική ζάχαρη από ζαχαρότευτλα, η οποία έχει υποστεί τη διαδικασία της ιμβερτοποίησης. Αφού έχει θερμανθεί σε θερμαινόμενη δεξαμενή έως τους 116ο C και έχει μετατραπεί σε σιρόπι, στη συνέχεια υφίσταται ταχεία ψύξη στους 30ο C και έπειτα συσκευάζεται. Η διαδικασία αυτή επιτρέπει την διάσπαση της σακχαρόζης σε γλυκόζη και φρουκτόζη, δημιουργώντας μία εξαιρετική μελισσοτροφή, την οποία η μέλισσες λαμβάνουν και μεταβολίζουν με ευκολία.\nΗ BEE FEED συνίσταται για χρήση όλο το χρόνο.\nΣυσκευασία: Το προϊόν BEE FEED παράγεται από την εταιρία ALFAVET και συσκευάζεται σε αεροστεγείς περιέκτες του 1kg.\nΜΕΛ/ΚΗ ΚΗΡΗΘΡΑ 41,7Χ20 Α ΠΟΙΟΤΗΤΑΣ(320 ΦΥΛΛΑ)\nΚΑΠΝΙΣΤΗΡΙ ΔΕΡΜΑ ΜΕ ΠΛΕΓΜΑ\nΣΥΡΜΑΤΙΝΟΣ ΣΥΝΔΕΤΗΡΑΣ ΙΣΙΟΣ


ΝΕΚΡΟΣ ΓΙΑ ΤΟΝ ΚΟΣΜΟ: Άγ. Νικόδημος Αγιορείτης & Θετικές Επιστήμες\nΟ Άγιος Αθανάσιος ο Πάριος γράφει σε ανέκδοτο [=μη εκδοθείσα ώς τώρα] επιστολή του στις 20 Ιουνίου του 1803 προς τον Νικόδημο, για το έργο του Συμβουλευτικό Εγχειρίδιο: «…αλλά πότε και που εσπούδαξας την θαυμασίαν ταύτην ανατομικήν; τάχα εις το κολλέγιον της Σκυροπούλας ότε εκείσε μετέβης μετά του αλήστου εκείνου Αρσενίου; ή εις την Ουνιβερσιτάν του Άθωνος;…».\nΣτο προαναφερθέν βιβλίο, αναφέρονται ονόματα παλαιοτέρων αστρονόμων και επιστημόνων, όπως του «κορυφαίου Πτολεμαίου», του Πρόκλου, του Αριστοτέλη, του Πυθαγόρα, του Γαληνού, του Αλεξάνδρου του Αφροδισιέως, του Νικηφόρου Βλεμμίδη, και του «Άραβος Αλή». Η αναφορά στους νεότερους δεν γίνεται ονομαστικά, χρησιμοποιούνται οι εκφράσεις, «και παν το σύστημα των Αστρονόμων αποφαίνεται», «οι νεώτεροι φιλόσοφοι, όσον μηχανικοί, άλλο τόσον τολμηροί», «οι δε νεώτεροι», «όθεν και οι νεώτεροι γεωγράφοι» , «κατά τους φυσικούς», «κατά δε τους νεωτέρους αστρονόμους», «πάντες σχεδόν οι Αστρονόμοι και παλαιοί και νεώτεροι και οι νεώτεροι λέγουν», «κατά τους νεωτέρους», «κατά δε τους νεωτέρους φυσικούς».\nΑπόσπασμα άρθρου του Μ. Μανωλόπουλου, που δημοσιεύτηκε στο περιοδικό Ναξιακά, τεύχος 34 (72), 2009.\nΑφιέρωμα του blog μας στον Άγιο Νικόδημο. Ας έχουμε την ευχή του - και εμείς και οι αδελφοί μας επιστήμονες που αγωνίζονται να αποχτήσουν γνώση και σοφία.\nΕτικέτες άγιοι, Επιστήμη και Επιστήμονες, πολιτισμός


Μεγαλοπρεπή και αριστοκρατικά, ρομαντικά και αγνά τα κρίνα είναι μια εξαιρετική επιλογή για διακόσμηση γάμου. Κατατάσσονται στις κλασικές επιλογές και στις ελαφρώς πιο ακριβές!\nΑγαπάτε τόσο πολύ τα κρίνα που δεν θέλετε να τα τοποθετήσετε μόνο στη νυφική σας ανθοδέσμη αλλά επιθυμείτε να τα θέσετε ως πρωταγωνιστές σε όλη τη διακόσμηση του γάμου. Ξεκινήστε με το νυφικό αυτοκίνητο όπου μπορείτε να επιλέξετε ένα κρίνο για την κάθε πόρτα δεμένο στο χερούλι της πόρτας με μια λευκή υφασμάτινη κορδέλα.\nΣυνεχίστε με την εκκλησία, τα κρίνα μπορούν να σταθούν ιδανικά περιμετρικά της εισόδου και φυσικά σε όλο το διάδρομο ανάμεσα στα καθίσματα! Για τη δεύτερη εκδοχή επιλέξτε μεγάλα γυάλινα βάζα και τοποθετήστε πολλά κρίνα σε συνδυασμό με πέτρες ή με άμμο αν πρόκειται για καλοκαιρινό γάμο. Αν θέλετε κάτι πιο πρωτότυπο μπορείτε να επιλέξετε στεφανάκια από κρίνα ή μεγάλες ξύλινες λευκές γλάστρες στις οποίες θα στέκονται περήφανα τα αριστοκρατικά κρίνα.\nΣτη δεξίωση το κέντρο των τραπεζιών και οι καρέκλες δεν μπορούν παρά να έχουν ως κεντρικό θέμα τα κρίνα! Συνδυάστε με κορδέλες από τούλι ή ύφασμα και χρησιμοποιείστε γυάλινα διακοσμητικά για τη διακόσμηση έτσι ώστε να φαίνονται ξεκάθαρα τα κρίνα. Τέλος η τούρτα σας θα δείξει ακόμα πιο όμορφη αν επιλέξετε να τη στολίσετε με ζαχαρωτά μεγάλα κρίνα.\nΤα λευκά κρίνα να θυμάστε ότι σας δίνουν τη δυνατότητα να παίξετε και με άλλα χρώματα και να κάνετε τους δικούς σας αγαπημένους συνδυασμούς. Αν πάλι θέλετε μια κλασσική διακόσμηση δώστε στα λευκά κρίνα τον πρωταγωνιστικό ρόλο και αφήστε τα να εντυπωσιάσουν από μόνα τους.\nΠάρτε ιδέες διακόσμησης γάμου με κρίνα από τις παρακάτω φωτογραφίες και εμπνευστείτε για τη δική σας γαμήλια διακόσμηση.\n[nggallery id=141 template=”sliderview”]\nΚατηγορίες: Διακόσμηση γάμου, διακόσμηση γάμου με κρίνα, διακόσμηση εκκλησίας, λουλουδένια διακόσμηση


Αιολικά – ae-kaufmann\nΗ επόμενη αναμενόμενη και ενδιαφέρουσα επένδυση στον χώρο των Α.Π.Ε. είναι αυτή σε μικρές ανεμογεννήτριες (έως 50kW). Οι μικρές ανεμογεννήτριες (Α/Γ) εκμεταλλεύονται την ενέργεια του ανέμου για την παραγωγή ηλεκτρικής ενέργειας.\nΣτην ae kaufmann-naturenergie δημιουργήσαμε πακέτα εξειδικευμένων συμβουλευτικών υπηρεσιών στο τομέα των μικρών ανεμογεννητριών, προχωρώντας ταυτόχρονα σε σύναψη στρατηγικών συνεργασιών με διεθνείς εταιρίες αλλά και εξειδικευμένους συνεργάτες με πολυετή πείρα στον χώρο της αιολικής ενέργειας.\nΑναλαμβάνουμε να συντάξουμε :\nΤο φάκελο αρχικής αίτησης στην ΔΕΗ για προσφορά σύνδεσης.\nΤις αιτήσεις για την περιβαλλοντική αδειοδότηση του σταθμού.\nΕπιδοτήσεις: Αναλαμβάνουμε να συντάξουμε το φάκελο επιδότησης της (επί του παρόντος φοροαπαλλαγή)\nΠλήρης Οικονομοτεχνική μελέτη ή αδειοδότηση, καθώς και άλλες Μελέτες.\nΠρομήθεια εξοπλισμού – Εγκαταστάσεις το κλειδί στο χέρι (turn-key solutions).\nΔιαθέτουμε μεγάλη γκάμα σε αυτόνομες μικρές ανεμογεννήτριες\nΔιαθέτουμε μεγάλη γκάμα σε αυτόνομα φωτοβολταϊκά , φωτοβολταϊκά πάνελ\nΠλεονεκτήματα των αιολικών συστημάτων\nΓια περαιτέρω ενημέρωση, είτε σχεδιάζετε την δική σας επένδυση μικρής ανεμογεννήτριας, είτε για τους δικούς σας πελάτες απευθυνθείτε στο site μας www.ae-kaufmann.com και επικοινωνήστε μαζί μας στο info@ae-kaufmann.com ή στο τηλ. 210-9402 995. Κάποιος εσωτερικός ή εξωτερικός Συνεργάτης μας θα αναλάβει προσωπικά την υποστήριξή σας. Η ποιότητα των υπηρεσιών μας σίγουρα θα σας ικανοποιήσει !


Μνημόνιο Συνεργασίας Ε.Ε.Τ.Α.Α. και Πανεπιστημίου Δυτικής Αττικής - Η Φωνή της Ύδρας\nΔευτέρα, 09 Μαρτίου 2020 20:23\nΜνημόνιο Συνεργασίας μεταξύ της Ελληνικής Εταιρείας Τοπικής Ανάπτυξης και Αυτοδιοίκησης (Ε.Ε.Τ.Α.Α.Α) και του Πανεπιστημίου Δυτικής Αττικής υπέγραψαν εκ μέρους της Ε.Ε.Τ.Α.Α. ο Διευθύνων Σύμβουλος Δρ Σπύρος Σπυρίδων και ο Πρόεδρος Ηλίας Γιάτσιος καθώς και εκ μέρους του Πανεπιστημίου ο Πρύτανης - Καθηγητής Παναγιώτης Καλδής. Σκοπός του μνημονίου είναι η αποτύπωση της κοινής πρόθεσης συνεργασίας, ώστε οι δύο φορείς, να αξιοποιήσουν την τεχνογνωσία, τις υποδομές και τους ανθρώπινους πόρους τους, προκειμένου να αναληφθούν πρωτοβουλίες και να υλοποιηθούν δράσεις προς αμοιβαίο όφελος της Τοπικής Αυτοδιοίκησης και της Ακαδημαϊκής Κοινότητας, με έμφαση στους τομείς της Κοινωνικής Πολιτικής και της Βιώσιμης Τοπικής Ανάπτυξης.\nΣτη φωτό: από αριστερά : Ο Διευθύνων Σύμβουλος της ΕΕΤΑΑ Δρ. Σπύρος Σπυρίδων, ο Πρύτανης του Πανεπιστημίου Δυτικής Αττικής Καθηγητής Παναγιώτης Καλδής και ο Πρόεδρος της ΕΕΤΑΑ Ηλίας Γιάτσιος.\nΠερισσότερα σε αυτή την κατηγορία: « Ο Ιατρός Παναγιώτης Μανίκης μιλά στη ΦτΥ για τον Κορωνοϊό, την πρόληψη και την αντιμετώπισή του στην Ύδρα Λιμενική Αρχή Ύδρας: Ενεργοποιείται το πεδίο βολής Βελοπούλα »


μοσχαράκι | Το Παχουλό μου Blog\nΑρχείο Ετικετών | μοσχαράκι\nΌταν ήμουν μούτσος…\nΤα παιδικά μου καλοκαίρια τα πέρασα καλύτερα απ’ τα περισσότερα παιδιά της ηλικίας και της κοινωνικής μου τάξης. Δεν θυμάμαι κανέναν απ’ τους συμμαθητές μου να πηγαίνει διακοπές κάπου αλλού εκτός απ’ το χωριό του. Εγώ κάθε χρόνο πήγαινα και σε διαφορετικό νησί. Ε, ναι! Όσο να ΄ναι το χρήμα δεν κρύβεται!\nΚαλά. Σοβαρεύομαι! Ο πατερούλης μου ήταν μηχανικός στο «Σαμψών». Το Σαμψών ήταν μπίγα. Δηλαδή ένας πλωτός γερανός που κάνει διάφορες δουλειές στη θάλασσα. Τα περισσότερα λιμάνια στα νησιά τα έφτιαξε, τα μεγάλωσε ή τα επισκεύασε ο πατέρας μου. Τον έφαγε η θάλασσα, όπως έλεγε η μάνα μου αλλά και όπως ήταν τελικά. Τον περισσότερο καιρό έλειπε απ’ το σπίτι και η απουσία του ήταν πόνος αβάσταχτος για όλους μας και περισσότερο για τη μάνα μου που έπαιζε και το ρόλο του πατέρα στην οικογένεια. Θυμάμαι Χριστούγεννα και Πάσχα που έκλαιγα τα βράδυα πριν κοιμηθώ, ή όταν άκουγα εκείνο το τραγούδι… «θάλασσα, θάλασσα τους θαλασσινούς, μην τους θαλασσοδέρνεις…» κι έβλεπα να δακρύζουν τα ματάκια της μανούλας μου! Ζήλευα όταν έβλεπα παιδιά στο δρόμο με τους πατεράδες τους ή όταν οι φίλες μου λέγανε «τις έκανα τις ασκήσεις με τον πατέρα μου». Έτσι ήταν οι χειμώνες μας! Όταν όμως έφτανε το καλοκαίρι, με το που κλείνανε τα σχολεία φεύγαμε για το νησί που βρισκόταν ο πατέρας μου.\nΒέβαια υπήρχε και το ταξίδι που έπρεπε να γίνει, κι αυτό ήταν το μελανό σημείο του καλοκαιριού για μένα. Στο καράβι σχεδόν πάντα ζαλιζόμουνα αλλά δεν ήταν αυτό το δύσκολο κομμάτι. Η μεγάλη μου ανησυχία ήταν αν πλευρίζει το καράβι. Ήταν το πρώτο που ρωτούσα όταν φτάναμε στο λιμάνι, διότι αν το καράβι δεν πλεύριζε, κατεβαίναμε σε βάρκες. Στις βάρκες κατεβαίναμε από μια σκάλα που μόνο σκάλα δεν την έλεγες. Ήταν ένα πλέγμα από ξύλα και σκοινιά, άλλοτε κάθετη κι άλλοτε τρισδιάστατη. Αυτή η δεύτερη περίπτωση ήταν και η χειρότερη. Ανάμεσα απ τα σκαλιά έβλεπες τη θάλασσα κι έλεγες τώρα θα πέσω και θα με καταπιεί. Για να μην συμβεί αυτό κρατιόσουν γερά από ένα, τύπου κάγκελο, παράλληλο με τη σκάλα, σκοινί. Όπου πήγαινες εσύ πήγαινε κι αυτό. Τη μόνη προστασία, υποθέτω, που θα πρόσφερε, θα ήταν σε περίπτωση που έπεφτες απ’ τη σκάλα να κρατηθείς απ’ αυτό για να μην πέσεις στο νερό. Καλά κρασιά δηλαδή. Ούτε τώρα δε μπορώ να το σκέφτομαι εκείνο το σκηνικό. Το καράβι να κουνιέται, η βάρκα να κουνιέται, η σκάλα να κουνιέται κι από κάτω η βαθιά θάλασσα. Δεν υπήρξε ούτε μία φορά που να κατέβηκα αξιοπρεπώς. Πάντα ρεζίλι γινόμουν καθυστερώντας όλους τους επιβάτες γιατί δεν αποφάσιζα να πάρω το πόδι μου απ’ το ένα σκαλί και να το βάλω στο άλλο . Ευτυχώς στον πάτο της σκάλας ήταν πάντα ο θεός! Και να μην ήταν θεός, εγώ θεό τον έβλεπα μεταμφιεσμένο σε βαρκάρη. Είχε το ένα πόδι στη σκάλα, το άλλο στην βάρκα και μας βοηθούσε να κατέβουμε. Ευτυχώς τα τελευταία χρόνια η σκάλα είχε αλλάξει. Τα πιο καινούργια καράβια είχαν σιδερένιες σταθερές σκάλες και με τη βοήθεια του «θεού» το πέρασμα στη βάρκα εμπεριείχε λιγότερη τρομάρα και λιγότερη ξεφτίλα.\nΑπ την στιγμή που έβαζα το πόδι μου στην βάρκα άρχιζαν οι διακοπές για μένα! Θυμάμαι το χτυποκάρδι, όταν όσο πλησιάζαμε προς την προβλήτα τόσο και γινόταν πιο καθαρή η φιγούρα του πατέρα μου που μας περίμενε. Μετά ερχόταν η χαρά κι η αγωνία για να δούμε το σπίτι όπου θα μέναμε, που εννιά στις δέκα φορές ήταν λίγα μέτρα μακριά απ’ τη θάλασσα. Και μετά απ’ αυτό ερχόταν η επίσκεψη στο Σαμψών. Το Σαμψών για μένα, συναισθηματικά, ήταν σαν δεύτερο σπίτι μου. Λάτρευα τη μυρωδιά της λαμαρίνας που μπερδευόταν με τη μυρωδιά της αλμύρας! Λάτρευα την τρεχάλα πάνω στο κατάστρωμα, που το έλεγαν «κουβέρτα». Λάτρευα τη στενή κάθετη σκαλίτσα που οδηγούσε στις καμπίνες του πληρώματος. Μου έκανε τόση εντύπωση που μπορούσες να την κατέβεις μόνο ανάποδα, με το πρόσωπο προς τα σκαλιά και προσπαθούσα μόνιμα να την κατέβω κανονικά.\nΠάνω στο κινητό μέρος του γερανού ήταν το μηχανοστάσιο και δύο μικρές καμπίνες για τον καπετάνιο και τον Α ΄μηχανικό. Αυτές τις καμπινούλες κι αν λάτρευα!! Φανταστείτε τώρα ένα παιδί να βρίσκεται σ’ ένα δωμάτιο που στριφογυρίζει. Και από μόνο του αυτό ήταν ένα παιχνίδι. Μ’ άρεσε ν’ ανεβαίνω πάνω στο ψηλό και στενό κρεβάτι του πατέρα μου και να κοιτάζω απ’ το φινιστρίνι το τοπίο να αλλάζει ανάλογα με το πώς έστριβε ο γερανός. Μπορούσα να μείνω εκεί όλη τη βάρδια.\nΌμως μ’ άρεσε πολύ και η καμπίνα του καπετάνιου γιατί θύμιζε σπιτάκι του χωριού. Είχε ένα μπαλκονάκι με ξύλινα κάγκελα και πολλές γλάστρες. Τι ζεστή εικόνα! Εκεί μέσα στις λαμαρίνες να βλέπεις λουλούδια αγκαλιασμένα με το ξύλο!\nΈνα άλλο αγαπημένο μέρος πάνω στο πλοίο (εμείς πλοίο το λέγαμε) ήταν η κουζίνα. Μ άρεσε να βλέπω το μάγειρα εν ώρα εργασίας και πάντα ήθελα να φάω απ το δικό του φαγητό κι ας είχε μαγειρέψει η μάνα μου χίλιες φορές καλύτερο. Και μύριζε τόσο ωραία αυτή η κουζίνα!!! Και μ’ άρεσε και η τραπεζαρία. Στα μάτια μου έμοιαζε σαν γιορτή όταν μαζεύονταν όλοι , γύρω απ’ τα μακριά τραπέζια με τους πάγκους για να φάνε. Φωνές, γέλια, τσακωμοί! Αλλά αυτό πρέπει να γινόταν τις Κυριακές. Τις καθημερινές έτρωγε ο καθένας όποτε μπορούσε. Θυμάμαι τον πατέρα μου που έτρωγε πάντα όρθιος γιατί συγχρόνως δούλευε. Όσους δούλευαν στο πλοίο τους θεωρούσα κάτι σαν θείους. Τους αγαπούσα όλους ανεξαιρέτως και χαιρόμουνα απίστευτα κάθε καλοκαίρι που τους ξανάβλεπα και αυτούς και τις οικογένειές τους. Ήταν απίθανα εκείνα τα καλοκαίρια όπως μαζευόμασταν όλοι μαζί!\nΆλλη μεγάλη απόλαυση ήταν η θάλασσα. Αυτό που για άλλους ήταν πολυτέλεια για μας ήταν τρόπος ζωής. Πεντακάθαρες θάλασσες και να είσαι μέσα όσες ώρες ήθελες και πρωί και απόγευμα! Και μετά, το βράδυ, τρώγαμε πάντα έξω και πάντα με παρέα γιατί όλοι στο νησί μας γνώριζαν. Σαν τον παπά και τον δάσκαλο ήταν γι αυτούς όσοι δούλευαν στη μπίγα. Το θεωρούσαν μεγάλο γεγονός για το νησί το ότι βρίσκονταν εκεί. Τους άλλαζαν τη ζωή! Όταν θα έφευγαν, το νησί θα είχε πια λιμάνι και πολλά πράγματα θα γίνονταν ευκολότερα γι αυτούς!\nΑπ’ τη ζωή μου σαν μούτσος θυμάμαι δύο ακόμη ονόματα. Τίγρης και Λέων. Ο Τίγρης ήταν το μικρό ρυμουλκό που έκανε το Σαμψών να κινείται και ο Λέων το μεγάλο. Στο Τίγρης είχα μπει μερικές φορές. Στο Λέων είχα μπει μόνο μια αλλά δεν μου άρεσε (αν και θυμάμαι ότι ο καπετάνιος του ήταν ένας πολύ συμπαθητικός άνθρωπος). Μου φάνηκε ψυχρό και τεράστιο. Και μάλλον ήταν, μιας και το στρατολογούσαν στα δύσκολα. Σε μεγάλες φουρτούνες που το Τίγρης έμοιαζε με καρυδότσουφλο πάνω στα κύματα, αναλάμβανε το Λέων. Πάντως εγώ, το Τίγρης αγάπαγα γιατί ήταν το κολλητάρι του Σαμψών μου κι αυτή την εικόνα έχω ακόμη στη μνήμη μου. Το Τίγρης να πηγαίνει μπροστά και το Σαμψών να ακολουθεί!\nΤώρα δεν έχω ιδέα που βρίσκονται και αν βρίσκονται κάπου. Όμως… και τι δεν θα ‘δινα να περπάταγα για λίγο ξανά πάνω στην κουβέρτα του Σαμψών ή να κατέβαινα απ’ τη μικρή σκαλίτσα ή… να καθόμουν σ’ έναν απ’ τους πάγκους της τραπεζαρίας να φάω ένα πιάτο κρέας με κριθαράκι απ’ τα χέρια του μάγειρα!\n1 κιλό μοσχαράκι τρυφερό σε κύβους\n1.Βάζω τους κύβους του κρέατος σε κατσαρόλα με λίγο νερό να πάρει μια βράση και ξεπλένω το κρέας.\n2.Βάζω το λάδι να κάψει και σωτάρω το κρεμμύδι με το σκόρδο για λίγο\n3.Προσθέτω το κρέας, το αλάτι, το πιπέρι και τα ντοματάκια.\n4.Προσθέτω νερό ίσα να σκεπάζει το κρέας μου και το αφήνω να ψηθεί έως ότου μαλακώσει.\n5.10 λεπτά πριν να είναι έτοιμο συμπληρώνω 7 περίπου ποτήρια νερό, ακόμα λίγο αλάτι και πιπέρι(ανάλογα τα γούστα) και αφήνω να πάρει βράση.\n6.Μόλις πάρει βράση ρίχνω το κριθαράκι και ανακατεύω καλά έως ότου ψηθεί και πιει όλο το νερό της κατσαρόλας.\n7.Σερβίρω ζεστό και αν θέλω πασπαλίζω με τριμμένη φέτα ή άλλο τυρί της αρεσκείας μας.\nΑυτή η καταχώρηση δημοσιεύτηκε στις 4 Μαρτίου 2011, σε Όταν ήμουν μούτσος με ετικέτα κριθαράκι, μοσχαράκι.\t2 Σχόλια


F-area Itoshima, Itoshima | Hotels.com\nΌλα τα καταλύματα σε Itoshima, Φουκουόκα (Επαρχία), Ιαπωνία\nΕξοχικό 3 αστέρων με μικρή κουζίνα - Itoshima\n381-1 Shimakishin, Itoshima, 819-1334, Φουκουόκα, Ιαπωνία\nGenkai - 2 λεπτά περπάτημα\nΚέγια νο Ότο - 3,9 χλμ.\nΠανεπιστήμιο Kyushu - 12,4 χλμ.\nΠαραλία Nogita - 6,1 χλμ.\nΝαός Σακουράι - 11 χλμ.\nΣακουράι Φουταμιγκαούρα - 11,8 χλμ.\nΣπίτι, 2 Υπνοδωμάτια, Μη Καπνιστών (Totuyanet Space Sasuke S+)\nΜουσείο Ιστορίας Ίτο - 14,8 χλμ.\nMarinoa City - 21,3 χλμ.\nΘαλάσσιο Πάρκο Umizuri - 16 χλμ.\nΕρείπια Genkoborui Bulwark - 16,7 χλμ.\nΝαός Σένιο-τζι - 16,8 χλμ.\nΦουκουόκα (FUK) - 27 λεπτά με αμάξι\nΣάγκα (HSG-Ariake Saga) - 62 λεπτά με αμάξι\nΣταθμός Itoshima Kafuri - 7 λεπτά με αμάξι\nΣταθμός Fukuoka Misakigaoka - 7 λεπτά με αμάξι\nΣταθμός Fukuoka Chikuzen-Maebaru - 7 λεπτά με αμάξι\nΔεν υπάρχει ρεσεψιόν σε αυτό το κατάλυμα. Σε αυτό το κατάλυμα, δεν υπάρχει δυνατότητα check-in πέραν του καθορισμένου ωραρίου. Για να κανονίσετε το check-in σας, επικοινωνήστε με το κατάλυμα τουλάχιστον 48 ώρες πριν από την άφιξη, χρησιμοποιώντας τις πληροφορίες στην επιβεβαίωση κράτησης. Οι επισκέπτες θα λάβουν ένα email 2 εβδομάδες πριν την άφιξη με οδηγίες για το check-in και πληροφορίες για τη λήψη του κλειδιού. Οι επισκέπτες έχουν πρόσβαση στο κατάλυμα μέσω ιδιωτικής εισόδου. Λόγω των ταξιδιωτικών περιορισμών που αφορούν τον COVID-19, αυτό το κατάλυμα μπορεί να δεχτεί κρατήσεις μόνο για όσα άτομα είναι απαραίτητο να ταξιδέψουν ή να πραγματοποιήσουν διαμονή. Για περισσότερες πληροφορίες, ελέγξτε τις τοπικές ταξιδιωτικές οδηγίες, πριν κάνετε κράτηση.\nΑυτό το κατάλυμα διαθέτει άδεια σύμφωνα με τον ισχύοντα νόμο.Αριθμός εγγραφής καταλύματος M400027245\nF-area Itoshima Private vacation home\nF-area Itoshima Private vacation home Itoshima\nF area Itoshima\nF-area Itoshima Itoshima\nΠροσφέρει το F-area Itoshima δωρεάν ακύρωση και πλήρη επιστροφή χρημάτων;\nΝαι, το κατάλυμα (F-area Itoshima) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΕίναι το F-area Itoshima ανοιχτό την τρέχουσα περίοδο;\nΝαι. Μερικά κοντινά εστιατόρια είναι τα εξής: Noburin Oysters Hut (9 λεπτά με τα πόδια), Kokopelli (3,4 χλμ.) και Natty Dread (5,7 χλμ).\nΠοιες δραστηριότητες είναι διαθέσιμες στο F-area Itoshima και στη γύρω περιοχή;\nΟι δραστηριότητες αναψυχής στο F-area Itoshima περιλαμβάνουν οικολογικές περιηγήσεις.\nΕπαγγελματικό ταξίδι 2 διανυκτερεύσεων, Φεβ 23, 2021


Μπερνάρ Αρνό:Ο «λύκος» της Louis Vuitton «έφαγε» τον Zara - Star.gr\nΠΡΟΣΩΠΑ Τετάρτη, 11 Απριλίου 2018, 09:12\nΠοιος είναι ο Γάλλος επιχειρηματίας που κατάφερε να βγάλει 2 δις περισσότερα από τον Ισπανό επιχειρηματία\nΟ «λύκος» της Louis Vuitton που «έφαγε» τον Mr. Zara\nΟ Mr. Zara δεν είναι πια ο πλουσιότερος άνθρωπος της μόδας. Ο Μπερνάρ Αρνό είναι πολύ μικρότερος του Αμάνθιο Ορτέγκα και με πολύ πιο ακριβά γούστα.\nΟ Μπερνάρ Αρνό ή αλλιώς ο “λύκος” με το κασμιρένιο παλτό «έφαγε» τον ιδρυτή των Zara, Αμάνθιο Ορτέγα. Κατάφερε να βγάλει 2 δις περισσότερα από τον Ισπανό επιχειρηματία. Συγκεκριμένα 70, 2 δις δολάρια ο ένας, 68,2 δις ο άλλος.\n«Πιστεύω ότι κάθε άνθρωπος έχει μια ιδέα. Το σημαντικό είναι να εξωτερικεύσεις την ιδέα και να μπορέσεις να ξεκινήσεις γρήγορα και με τέτοιο τρόπο που θα σου δώσει πληρότητα στη συνέχεια» ήταν τα λόγια του Αρνό.\nΠοιος είναι ο Γάλλος επιχειρηματίας που άγγιξε την κορυφή\nΟ 70χρονος Αρνό έχει αυτό που θέλουν οι γυναίκες. Είναι ο πλουσιότερος άνδρας της Γαλλίας, μπορεί κάθε μέρα να προσφέρει πανάκριβα δώρα, αφού φίρμες όπως Louis Vuitton, Fendi, Dior, εξαρτώνται από αυτόν!\nΟ δαιμόνιος επιχειρηματίας που νίκησε τον παππού τον Zara\n«Το ίντερνετ είναι το μέλλον. Για αυτό διαθέτουμε sites για κάθε φίρμα μας, για να πουλάμε τα προϊόντα μας. Το πρόβλημα έρχεται όταν παρασιτικοί πωλητές χρησιμοποιούν τα δικά μας brands»\nΜπερνάρ Αρνό VS Mr Zara : Ο ένας διασκεδάζει με γιοτ και ο άλλος με κατσίκες!\nΜέρα με τη νύχτα είναι ο Μπερνάρ Αρνό και ο Mr Zara, το μόνο κοινό τους, είναι ότι έχουν κάνει από δύο γάμους. Ο κομψός άντρας της Louis Vuitton και πατέρας 5 παιδιών, είναι μονίμως στην πένα, διασκεδάζει με τέννις, πιάνο και ακριβά υπερπολυτελή γιοτ. Ο ιδιοκτήτης της πολυεθνικής εταιρείας Inditex από την άλλη, έχει 3 παιδιά, απέχει πολύ από το lifestyle, φοράει ρούχα του κιλού, χαλαρώνει εκτρέφοντας κατσίκια, χαίρεται όταν οι υπάλληλοι του, του κάνουν εκπλήξεις...\nΓιος υπαλλήλου σιδηροδρόμων, ο πατέρας των Zara παράτησε το σχολείο στα 14 και ξεκίνησε την αυτοκρατορία του, πουλώντας μπουρνούζια. Ο Αρνό προοριζόταν για κτηματομεσίτης, αλλά ο ίδιος έσπασε το καλούπι στην οικογενειακή παράδοση.\n«Οι σπουδές μου στο Πολυτεχνείο μου έδωσαν μια αναλυτική και συνθετική ικανότητα που σου επιτρέπει να αναλύεις τις προκλήσεις που συναντάς στον πραγματικό κόσμο»\nΤα ονόματα και των δύο πάντως είναι γραμμένα με χρυσά γράμματα στον κόσμο της μόδας.\nΜαργαρίτα: Η αδέσποτη σκυλίτσα που έγινε ηρωίδα στο παιδικό βιβλίο μιας αστυνομικού


Greek Rowers: «Είμαι η Αμαλία Τσιάβου αθλήτρια του ΝΟΙ, από το Πέραμα και συνεχίζω»\n«Είμαι η Αμαλία Τσιάβου αθλήτρια του ΝΟΙ, από το Πέραμα και συνεχίζω»\n«Είμαι η Αμαλία Τσιάβου αθλήτρια του ΝΟΙ, από το Πέραμα και συνεχίζω». Με αυτά τα λόγια η χρυσή πρωταθλήτρια του σκιφ ελαφρών βαρός στο Παγκόσμιο Πρωτάθλημα Κωπηλασίας για αθλητές κάτω των 23 ετών, οριοθετεί τους στόχους της, αλλά παράλληλα δείχνει και το πόσο «προσγειωμένη» είναι μετά από μια επιτυχία που είναι από τις μεγαλύτερες των τελευταίων ετών, ειδικά αν αναλογιστεί κάποιος τις δυσκολίες που αντιμετωπίζει και ο ελληνικός αθλητισμός.\nΈχοντας αρκετές εμπειρίες από μεγάλους αγώνες πλέον, ακόμη και με μεγαλύτερους ηλικιακά αντιπάλους, η Αμαλία Τσιάβου – δεν έχει συγγενική σχέση με την κορυφαία κωπηλάτρια Αλεξάνδρα Τσιάβου από την Ηγουμενίτσα, δηλώνει έτοιμη να διεκδικήσει ένα εισιτήριο για τους Ολυμπιακούς Αγώνες του Ρίο. Και μετά από ένα χρόνο σκληρής δουλειάς, μπορούμε να περιμένουμε και πολλά παραπάνω.\nΗ Αμαλία Τσιάβου με την επιστροφή της στην Ελλάδα από το Πλόβντιβ της Βουλγαρίας, δεν ήρθε στα Γιάννενα. Μετέβη στην Καστοριά, όπου βρίσκονται τα υπόλοιπα μέλη της ελληνικής εθνικής ομάδας για να συνεχίσει την προετοιμασία της. Σε ένα διάλειμμα από τις προπονήσεις, απάντησε και στις ερωτήσεις του vimanews.gr\nΑμαλία, ήταν μία επιτυχία που κυνηγούσες καιρό. Τι άλλαξε σε αυτόν τον αγώνα και ήρθε το μετάλλιο, και μάλιστα χρυσό;\nΔεν άλλαξαν πολλά πράγματα. Ήταν απόρροια μιας σκληρής, επίμονης προσπάθειας και προπονήσεων από το προηγούμενο καλοκαίρι μέχρι και τώρα.\nΜετά από αυτή την επιτυχία, πολλοί λένε πως είσαι το “next big thing” της ελληνικής κωπηλασίας. Πόσο ψηλά βάζεις τον πήχη; Τι να περιμένουμε από εσένα;\nΑπό εμένα να περιμένετε ακόμη πιο πολλή και σκληρή δουλειά. Ο επόμενος στόχος είναι οι αγώνες που οδηγούν στο εισιτήριο για τους Ολυμπιακούς αγώνες. Τώρα θα σας πω ότι είμαι η Αμαλία Τσιάβου αθλήτρια του ΝΟΙ, από το Πέραμα και συνεχίζω.\nΠαρά το ότι ο αθλητισμός στην Ελλάδα διάγει δύσκολες μέρες λόγω και των οικονομικών συνθηκών, οι αθλητές συνεχίζουν να φέρνουν επιτυχίες. Έχεις μία εξήγηση;\nΗ αγάπη για τη χώρα μου και για όλους τους Έλληνες είναι το κίνητρο για την επιτυχία. Ελπίζω από την πλευρά μου να δώσω λίγο γέλιο και χαρά σε αυτές τις δύσκολες στιγμές που περνάμε όλοι.\nΣτο παρελθόν είδαμε πολλούς συναθλητές σου να αναγκάζονται να εγκαταλείψουν τους κωπηλατικούς στίβους ή έστω να διακόπτουν για ένα διάστημα τις προπονήσεις και τη συμμετοχή τους σε αγώνες, προσπαθώντας να εξασφαλίσουν το επαγγελματικό τους μέλλον. Είναι κάτι που σε προβληματίζει;\nΦυσικά το επαγγελματικό, αλλά πρώτα το ακαδημαϊκό μέλλον με απασχολεί και μάλιστα πολύ σοβαρά. Όμως υπάρχει ένας μικρός προγραμματισμός, αλλά το άμεσο μέλλον είναι η κωπηλασία και ο μεγάλος στόχος που είναι οι Ολυμπιακοί Αγώνες.\nΠου θα ήθελες να αφιερώσεις τη νίκη σου και το μετάλλιο, και τι θα ζήταγες από την πόλη;\nΠρώτα θα ήθελα να αφιερώσω σε όλους τους Έλληνες και ειδικά στους Γιαννιώτες, ελπίζοντας όπως προανέφερα να τους δώσει λίγη χαρά και χαμόγελο στις δύσκολες ώρες που περνάμε όλοι μας.\nΑφιερώνω επίσης τη νίκη στους ανθρώπους που με στηρίζουν σε όλη μου τη διαδρομή μέχρι εδώ, τον Ναυτικό Όμιλο Ιωαννίνων με όλους τους προπονητές μου, το Διοικητικό Συμβούλιο και όλους τους συναθλητές μου και βέβαια ένα μεγάλο ευχαριστώ στους προπονητές μου στην Εθνική ομάδα, καθώς επίσης σε όλους τους γνωστούς και άγνωστους ανθρώπους που στην καθημερινότητά μου, μου συμπαραστάθηκαν. Φυσικά στην οικογένειά μου, την αδερφή μου και τους γονείς μου. Εδώ θέλω να δηλώσω ότι συντάσσομαι και εγώ με την προσπάθεια του Δημάρχου και της πόλης για τη διεκδίκηση και ανακήρυξη της πόλης μας σαν πολιτιστική πρωτεύουσα της Ευρώπης.\nΚλείνοντας θέλω να πω ένα μεγάλο ευχαριστώ για την αγάπη που μου δείχνουν από την πρώτη στιγμή.


Pre Show Madonna Party στο Villa Mercedes\nPre Show Madonna Party στο Villa Mercedes\tΣυντάκτης:\tΓ. Καρακατσάνης\t24 Σεπτεμβρίου 2008\tΣτις 27 Σεπτεμβρίου η βασίλισσα της pop πρόκειται να δώσει, για πρώτη φορά στην Ελλάδα, μία μεγάλη συναυλία και υπόσχεται να μας παρουσιάσει ένα μοναδικό show όπως μόνο εκείνη ξέρει!\nΛίγες μέρες όμως πριν τη μεγάλη συναυλία στο ΟΑΚΑ, η X Static Process Team διοργανώνει ένα super pre show Madonna party στο Villa Mercedes που θα τα έχει όλα!\nΈνα απίστευτο drag show από τις διάσημες Κούκλες, οι οποίες θα… «υμνήσουν» την απόλυτη diva της pop με το δικό τους μοναδικό τρόπο!\nSticky & Sweet dj set από το γνωστό ραδιοφωνικό παραγωγό του Best 92.6 Σπύρο Παγιατάκη.\nVj set από τον Greg με σπάνιο Madonna υλικό που δεν έχετε δει πουθενά αλλού!\nΜοναδική έκθεση ζωγραφικής της Ιωάννας Ευθυμίου με τίτλο «Madonna Queen»\nΠολλά υπέροχα Sticky & Sweet δώρα για 100 τυχερούς, αλλά κι ένα μεγάλο δώρο-έκπληξη (κάποιο VIP εισιτήριο ίσως;)!\nVilla Mercedes: Ανδρονίκου και Τζaφέρη 11, Γκάζι\nΕτικέτεςMadonnaVilla MercedesσυναυλίεςΚατηγορίεςΨυχαγωγία\tΚΟΙΝΟΠΟΙΗΣΗ\tΠΡΟΗΓ. ΕΙΔΗΣΗ\tΕξαγορά του Alpha από τον όμιλο RTL\tΣυντάκτης:\tΓ. Καρακατσάνης\t-\nΣεπ 24, 2008\tΝΕΟΤ. ΕΙΔΗΣΗ\tΤο iPod nano τέταρτης γενιάς, με την τεχνολογία Genius της Apple\tΣυντάκτης:\tΓ. Καρακατσάνης\t-


ΔΕΗ: Απίστευτες ουρές στα ταμεία της Αριστείδου - Δεν κόβουμε το ρεύμα απαντά η επιχείρηση\nΔΕΗ Ουρές πολίτες Μάσκες\n11/05/2020, 08:17 55\nΠερισσότερα από 500 άτομα συγκεντρώθηκαν στην οδό Αριστείδου - Επέμβαση της αστυνομίας για να τηρηθούν οι αποστάσεις - Τι απαντά στον ΘΕΜΑ 104,6 η εκπρόσωπος της ΔΕΗ\nΑποκαρδιωτικές είναι εικόνες στην οδό Αριστείδου στο κέντρο της Αθήνας, όπου περισσότερα από 500 άτομα βρίσκονται συνωστισμένα έξω από το κατάστημα της ΔΕΗ.\nΗ ουρά ξεκινά από την οδό Ευριπίδου και φτάνει έως και την Αριστείδου και την είσοδο της ΔΕΗ. Μιλώντας στον ΣΚΑΙ πολίτες ανέφεραν ότι βρίσκονται στην ουρά από τις 5 το πρωί για να πάρουν προτεραιότητα.\nΗ είσοδος στο κτίριο γίνεται ανά δέκα άτομα, ωστόσο έξω από το κτίριο δεν τηρούνται οι απαραίτητες αποστάσεις.\nΟι περισσότεροι ωστόσο φορούν μάσκες.\nΆνδρες της ΔΙΑΣ, μετέβησαν λίγο πριν τις 9 το πρωί στα γραφεία της ΔΕΗ στο κέντρο της Αθήνας και δίνουν οδηγίες στους πολίτες να τηρούν τις απαραίτητες αποστάσεις.\nΓια τη μεγάλη ουρά και το συνωστισμό που παρατηρείται έξω από το κατάστημα της ΔΕΗ μίλησε στον «Θέμα 104,6», η Σοφία Δήμτσα, διευθύντρια εταιρικών σχέσεων και επικοινωνίας της ΔΕΗ.\n«Δυστυχώς και παρά τις προειδοποιήσεις μας και ότι καλούσαμε τον κόσμο να τα κάνει τις συναλλαγές του ηλεκτρονικά, ο κόσμος έχει πάει εκεί. Έχουν παραβιάσει τα μέτρα ασφαλείας», ανέφερε η Σοφία Δήμτσα.\nΌπως είπε στον Θέμα 104,6, «μέσα στη στοά υπάρχουν ειδικές ταινίες, υπάρχει θερμομέτρηση. Εκεί είναι 12 άτομα προσωπικό και παίρνουν τα στοιχεία του και θα τους καλέσουμε εμείς. Δυστυχώς παρά τις εκκλήσεις ο κόσμος δεν τηρεί τις αποστάσεις. Έχουμε ζητήσει την συμβολή της αστυνομίας. Εμείς καλούμε τους πολίτες να προσέξουν την υγεία τους. Να γνωρίζουν ότι δεν κινδυνεύουν να του κοπεί το ρεύμα».\nΔείτε βίντεο: ΔΕΗ: Απίστευτες ουρές στα ταμεία της Αριστείδου - Δεν κόβουμε το ρεύμα απαντά η επιχείρηση\nκαι δεν φτανει η ταλαιπωρια των ανθρωπων.......,ειχαν και τους μπατσους απο πανω, να τους λενε για αποστασεις και τετοια........απο το κεφαλι βρωμαει το ψαρι.........\nΠου ζειτε βρε ζωα στην ποιο ομορφη χωρα του κοσμου;\nΣτην ουρα για μια πληρωμη .'!!Στην γερμανια υπαρχει παγια εντολη απο την δεκαετια του 80\nΖούμε σε μια χώρα την οποία προτιμούν οι Γερμανοί για διακοπές. Να που ζούμε. Διακοπές όλο το χρόνο κάνουμε.\nΜέχρι πριν μια βδομάδα είχατε θαφτεί ζωντανοί μην και σας βρει ο ιός και κοροϊδεύατε τον Μπόρις που μιλούσε για Ανοσία της Αγέλης. Τώρα βγήκατε όλοι έξω για να νοσήσει η αγέλη και να τελειώνει αυτή η υπόθεση. Φτερό στον άνεμο κυβέρνηση έχετε\nΤα σαπακια της εφοριας που θελουν να λεγονται τραπεζες δεν τα εμπιστευομαστε. Ουτε απ εξω δεν περναμε. Τι παγιες εντολες και κουραφεξαλα μας λενε καποιοι ?\nKAI AΝ ΡΩΤΟΥΣΕς ΤΟ 95% ΑΠΟ ΑΥΤΟΥΣ\nΘΑ ΣΟΥ ΑΠΑΝΤΟΥΣΑΝ ΟΤΙ ΕΧΟΥΝ ΠΑΙΔΙΑ ΠΟΥ ΘΑ ΜΠΟΡΟΥΣΑΝ ΝΑ ΠΛΗΡΩΣΟΥΝ ΜΕΣΩ ΤΟΥ ΥΠΟΛΟΓΙΣΤΗ ΤΗΝ ΔΕΗ ΑΛΛΑ ΔΕΝ ΕΧΟΥΝ ΕΠΙΣΤΟΣΥΝΗ ΣΕ ΑΥΤΟ ΤΟΝ ΤΡΟΠΟ ΠΛΗΡΩΜΗΣ , ΚΑΙ ΟΤΙ ΑΠΛΑ ΗΘΕΛΑΝ ΝΑ ΠΑΝΕ ΝΑ ΣΤΗΘΟΥΝ ΣΤΗΝ ΟΥΡΑ ΕΠΕΙΔΗ ΕΤΣΙ ΤΟΥΣ ΑΡΕΣΕΙ !\nΟΙ ΜΕΓΑΛΗ ΠΛΕΙΟΨΗΦΙΑ ΕΙΝΑΙ ΗΛΙΚΙΩΜΕΝΟΙ ΠΟΥ ΦΟΒΟΥΝΤΑΙ ΝΑ ΠΛΗΡΩΣΟΥΝ ΗΛΕΚΡΟΝΙΚΑ Ή ΜΕ ΠΑΓΙΑ ΕΝΤΟΛΗ ΣΤΙΣ ΤΡΑΠΕΖΕΣ...\nΑστείες καταστάσεις. Μια εφαρμογή e-banking της πλάκας κατεβάζεις στο κινητό και πληρώνεις. Μέχρι που σου σκαναρει τον λογαριασμό και δεν χρειάζεται καν να βάλεις κωδικό πληρωμής. Ρε ξυπνάτε.\nΓουσταρουμε ουρες μεχρι τον Αρη, ετσι για να σας τη σπαμε !\n2020 και ακόμη στήνονται στην ουρά για να πληρώσουν. Νοοτροπία δεκαετίας 1950...\nΟι πελάτες της ΔΕΗ : αυτοί που γουστάρουν τον κεραυνό του Δία και όσοι στηρίζουν Βόρεια Κορέα !